Takaisin lähtöruutuun: Miten kasvattaa hevoselle lihaksia ja tarvitaanko siihen spiruliinaa - David Marlinin ruokintaluennolla osa 2\nMiten kasvattaa hevoselle lihaksia ja tarvitaanko siihen spiruliinaa - David Marlinin ruokintaluennolla osa 2\nMiten hevoselle lihasta, siinäpä kysymys, jota varmaankin jokainen hevosenomistaja on joskus miettinyt. Tähän kysymykseen vastasi professori David Marlin taannoisella luennollaan Horse in Motion -tapahtumassa.\nJos joku odotti jotain mullistavaa taikakonstia niin pettyi.\nFysiologian professorin vastaus oli nimittäin, että lihasten kasvatukseen tarvitaan liikuntaa ja ruokaa. Liikunnan pitää olla riittävän rasittavaa ja säännöllistä, ravitsemukselta vaaditaan sekä määrää että laatua.\nJotta lihas kasvaisi, hevosen pitää saada enemmän ruokaa kuin mitä se kuluttaa. Tämä on aika hyvin linjassa sen arkikokemuksen kanssa, että laihaan hevoseen alkaa tulla lihasta vasta, kun lihavuuskunto on ensin korjattu.\nGoogle löytää monenlaisia aineita hevosen lihastenkasvatuksen tueksi, mutta onko näistä joistakin apua?\nYllätys ei ollut myöskään se, että kasvaakseen lihakset tarvitsevat proteiinia. Mitä rankemmassa käytössä hevonen on, sitä enemmän proteiinia se tarvitsee. 500-kiloinen oloneuvoshevonen tarvitsee proteiinia 650 grammaa päivässä, kovassa työssä määrä pitää tuplata. (Edit: puhe on raakavalkuaisesta.)\nKannattanee kuitenkin huomioida, että proteiinin ylisyöttö rasittaa maksaa ja munuaisia.\nHevosen pitää saada ravinnosta myös riittävästi välttämättömiä aminohappoja. Ne ovat aminohappoja, joita hevonen ei pysty itse valmistamaan eli ne on saatava ravinnosta. Näistä tärkeimpiä ovat lysiini ja leusiini sekä leusiinin aineenvaihduntatuote HMB (beeta-hydroksi-beeta-metyylibutyraatti).\nHyvälaatuisessa proteiinirehussa pitäisi olla noin 0,65 prosenttia lysiiniä. Jos proteiinia tulee 1 300 grammaa päivässä, lysiiniä kertyy silloin noin 9 grammaa. Lysiiniähän on saatavissa myös lisäravinteena ja ajatus on, että enemmän lysiiniä tarkoittaa enemmän lihaksia. Mutta hassu juttu, vaikka syöttäisi 90 grammaa lysiiniä päivässä, lopputulos on sama kuin sillä 9 grammalla.\nMuutenkin hevosen lihasten kasvatukseenhan on kaupan hyllyllä tarjolla jos jonkinlaista pulveria ja raetta. Niiden syöttämisestä ei David Marlinin mukaan liene haittaa hevoselle, mutta jos panee rahansa esimerkiksi kreatiiniin tai gamma oryzanoliin, ainoa tulos on rahanmeno. Kummankaan ei ole todettu hevosella edes imeytyvän.\nKuvituskuva eräästä welsh-ponista erään laidunkesän lopussa.\nMutta entäs sitten viime vuosien suosikki, sinilevä nimeltä spiruliina, sehän on kaikkein paras lihasten kasvatukseen (ja ehkä vähän kaikkeen muuhunkin)? Niinhän meille on kyseistä ainesosaa hyödyntävän tuotteen mainoksissa todisteltu ennen-jälkeen-kuvilla.\nEikö spiruliinassa olekin aivan erityinen aminohappokoostumus?\nEi, sanoo David Marlin.\nSpiruliinassa on toki David Marlininkin mukaan paljon proteiinia ja aminohappoja, selvästi enemmän kuin esimerkiksi kaurassa tai pellavansiemenissä. Ne ovat hänen mukaansa kuitenkin aivan samanlaista proteiinia ja samanlaisia aminohappoja kuin tavanomaisemmissa rehuissa, vieläpä hyvin samankaltaisessa suhteessa.\nSpiruliinassa on myös runsaasti B-vitamiinia ja rautaa. Ei kuitenkaan ole oikein näyttöä siitä, miten hyvin imeytyvässä muodossa spiruliinan B-vitamiini on ja rautaahan hevoset muutenkin tuppaavat saamaan ruokavaliostaan vähän liikaa. (Raudan liikasaanti on potentiaalisesti hevosille haitallista.)\nTakaisin proteiiniin ja aminohappoihin. Jos haluaisi niitä kaurasta saman verran kuin desistä spiruliinaa, pitäisi kauraa Marlinin mukaan syöttää - kaksi desiä.\nMarlinin Horse in Motionissa esittelemässä pylväsdiagrammissa 20 grammaa spiruliinaa tai 50 grammaa Equitop Myoplastia vastaa aminohappokoostumukseltaan suunnilleen 70:tä grammaa kauraa tai 65:tä grammaa pellavansiementä.\nSuurin ero spiruliinan ja esimerkiksi kauran, soijan tai pellavansiemen välillä onkin Marlinin mukaan - kilohinta.\nErityisen kallistahan spiruliina on sokerilla leikattuna ja tuotenimellä varustettuna. Sellaisessa purkissa levän ja sokerin jälleenmyyntihinta on noin satakertainen verrattuna raaka-aineiden hintaan.\n"En yleensä mainitse muiden tuotteiden nimiä, mutta Equitop Myoplastista minulla on vahva mielipide. Se on vain spiruliinaa, ei taikaa, ja se on hyvin kallista. Minusta hevosihmisiä on huijattu", sanoi David Marlin.\nSuositeltu syöttömäärä on hänen mukaansa niin pieni, että sillä ei voi olla mitään vaikutusta hevosen lihastenkasvuun.\nKuvan pussukasta löytyi Equitop Myoplastia.\nMinulla ei ole puheena olevasta tuotteesta muuta omakohtaista kokemusta kuin että Ruusa voitti sitä pönikän mätsäristä kesällä 2015.\nOlen katsellut avaamatonta purkkia hyllyssä toista vuotta, kun en ole keksinyt syytä annostella sitä Ruusan ruokaan. Meinasin käyttää ravintolisän tänä talvena ennen kuin sisältö helmikuussa meni vanhaksi, mutta eläinlääkärimme ei suositellut syöttämään sitä tiineelle. (Harmittaa, etten saanut aikaiseksi myydä sitä jollekin, alehinnallakin olisin saanut ihan kivasti rahaa. Ruoka-asioiden haaskuu harmittaa muutenkin aina.)\nEquitop Myoplastin mahdollinen taika jäi siis meidän kohdaltamme testaamatta. Ja todennäköisesti jää tulevaisuudessakin.\nJo mainituissa ennen ja jälkeen -kuvissa tai videoissa kyseistä tuotetta syövistä hevosista en nimittäin ole ikinä nähnyt mitään sellaista, mitä ei yhtä hyvin voisi saavuttaa samalla liikunnalla yhdistettynä tavalliseen ruokintaan. Eli ennakkoasenteeni oli jo valmiiksi luennoitsijan linjoilla.\nTähän tekstiin olen käyttänyt lähteenä paitsi David Marlinin luentoa ja sen materiaalia, myös aiheesta kertovaa artikkelia professorin omilla kotisivuilla. Jos aihe kiinnostaa eikä kielimuuri estä, kannattaa lukea sekin. Kyseisen artikkelin lopusta myös löytyy asianmukainen lähdeluettelo tutkimuksista, joihin Marlinin väitteet perustuvat. (Koska jos sanoo "tutkimusten mukaan", pitää pystyä myös nimeämään sellainen tutkimus.)\nP.S. Ruokintaluentoraportin ensimmäinen osahan käsitteli elektrolyyttien, erityisesti suolan, syöttöä.\nLähettänyt M klo 18:25\nMKriding 9. elokuuta 2017 klo 10.07\nTämä! En ole koskaan ymmärtänyt jauheiden ja pikku purnukkojen päälle. Kun se ruokalusikallinen tuota ja toinen tätä ei hevosen kokoisessa oikeasti näy eikä tunnu yhtään missään. Kunnon "kotiruokaa" riittävästi ja laadukasta liikuntaa. Sillä on jokainen hevosenikin saanut kroppansa lihaksikkaaksi, poneista puhumattakaan. Mutta nykyisin on hienompaa syöttää ökykalliita purnukoita ja roudata ulkomaisia rehuja, kuin syöttää kunnollista suomalaista heinää ja kauraa. No ei meilläkään kyllä kauraa syötetä, kun se tuppaa houkuttelemaan rottia ja hiiriä, ja pussiruoka lähikaupasta on helpompi kuskata auton takakontissa, kuin saavi täynnä kauraa. Mutta keep it simple ja hevoset näyttää hyvältä!\nM 9. elokuuta 2017 klo 15.50\nMinustahan on oikeasti tullut juuri sellainen monesta purkista syöttäjä, vaikka olen aina vinoillut sellaisille. Tosin suurin osa niistä purkeista on sisäruokintakauden vitamiineja, Myös msm:ää olen antanut, koska eläinlääkärin mukaan sillä voi olla suotuisa vaikutus hengitysteiden ongelmiin. En tiedä, onko oikeasti.\nMutta haluaisin kyllä syöttää ihan vaan heinää, kauraa ja kivennäistä. Tai en minä kyllä Greenlinestä ole valmis luopumaan, ei tarvitse sitten niin paljon väkirehua.\nEn kuitenkaan syötä kauraa, koska siitä tulee niin iso osa kokonaisena läpi. Jos olisi litistin niin mieluusti vaihtaisin ulkomaiset rehusäkit kotimaiseen kauraan. Kaura on ihan aliarvostettu rehu.\nRepe 9. elokuuta 2017 klo 14.19\nTosi hyvä postausa! :D kirjotat niin kivalla tyylillä, tosi kiva ja helppo lukea ja jopa minä ymmärsin kaiken! :) ite oonki ruokintaan joutunu koko kesän oikein panostamaan ja pohtimaan, kun laidun kaveri oli laihahko ja lihasköyhä. :) Onneksi sekin saanu massaa jo melko kivasti 😊\nM 9. elokuuta 2017 klo 15.55\nKiitos, kiva että oli jotain iloa. :) Nämä ruokinta-asiat aiheuttavat kyllä aina päänvaivaa, etenkin jos tuntuu että jokin on pielessä. Olet varmasti tehnyt jotain oikein, kun laidunkaveri on lähtenyt pulskistumaan. Sitten kun saa hevoseen vähän läskiä, voi alkaa rakentaa siitä lihaksia.\nKirsi Temonen 9. elokuuta 2017 klo 23.20\nOnkohan tuo 650 gr proteiinia ihan oikea määrä 500 kiloiselle joutilaalle hepalle? Onko kyse siis SRV:stä vai raakavalkuaisesta? Joutilas heppa lihoo tuosta määrästä valkuaista taatusti, kylmäverirodullakin tuo määrä vastaisi raskasta työtä jos kyse on SRV:stä.\nM 10. elokuuta 2017 klo 20.50\nHyvä pointti! Siinä slidessä, mitä katsoin, ei ollut mainintaa, kummasta on kyse, mutta toisessa kohdassa näemmä luki "crude protein" eli siis raakavalkuaisesta puhutaan. Pitääpä tehdä vielä tarkennut tuonne.\nElina 11. elokuuta 2017 klo 20.12\nMie oon tota koittanu parille ihmiselle selventää, että ei toi Equitop Myoplast mitään ihmeainetta ole. Jos tarvitaan lihaksia, niin mie vannon ihan vaan proteiinirehujen nimeen, kun niissä on sitten ne aminohapotkin tasapainotettu. Siis liikunnan lisäksi tietty.\nEipä sillä - kyllä miekin olen monesta purkista syöttäjä, vaikken haluaisi. Kun menee E:tä, C:tä, rasvahappoja, piitä kokoajan ja milloin mitäkin extraa (esim. oluthiivaa, kurkuma/inkivääri/lakritsijuui/MSM, pirunkouraa, sarviapilaa jne. tilanteen mukaan), niin tulehan siitä purnukoita.. :D\nM 11. elokuuta 2017 klo 21.29\nMinulla nousee aina karvat pystyyn, jos jotain tuotetta kehutaan hyväksi vähän kaikkeen. Jossain vaiheessa esim. aloe veraa mainostettiin kaikkeen auttavaksi, mutta eipä siitä ole taidettu paljon viime aikoina puhua.\nTätä kirjoitusta varten googlettelin Equitop Myoplastin nimellä ja löysin mm. väitteen, että tuote sopii proteiiniherkille, koska siinä ei ole paljonkaan proteiinia. Just. Tosin kuten sanottua, annos on niin pieni, että siitä ei varmaan tule oireita kenellekään. Tuskin hyötyäkään.\nMutta juu, purkkiarsenaalia on vähän enempi kuin toivoisi. Mutta puolustaudun sillä, että kaikille on hyvä tieteellinen perustelu! :D\nMitä kuuluu, Ruusa?\nOnko varsan (riimu)opetus väistämättä painia? (Ja ...\nMiten kasvattaa hevoselle lihaksia ja tarvitaanko ...\nAuta Albert poninäyttelyyn - enää kyyti puuttuu!\nNäin on näreet, Albert on viimein ilmoitettu ensimmäiseen näyttelyynsä. Tämä merkkitapaus koittaa noin kuukauden päästä eli tarkoitus olisi...\nKun majatalossa ei palvelu pelaa - ruunat laitumella\nLuulen, että tällä hetkellä Ruusa-poni antaisi mitä vain, jos saisi vaihtaa osia poikansa kanssa. Tai ehkä se valitsisi mieluummin setähevo...\nTodistettavasti puskaratsukko eli Ruusan kuulumiset\nOlen aina kutsunut itseäni puskaratsastajaksi ihan tasomäärityksenä, mutta termin voisi näinä päivinä ottaa ihan kirjaimellisestikin. ...\nKirjoitin jokin aika sitten siitä, kuinka lakkasin säälimästä Ruusaa ja kaikki meni hyvin. Kannattaisi pysyä tällaisista asioista ihan hilj...\naischa ajokoulutus akupunktio albert alexander-tekniikka arvonta asiaa asiantuntija blogi bootsit curly fritz G-poni haasteet hampaat hengitysoireet hevosen koulutus hevosmessut hevosten väliset suhteet huumori IAD irtohypytys irtojuoksutus irtopalat islanninhevonen istunta jumppa jännevamma kaviokuume kehitys kehonhuolto kengitys kengättömyys klinikalla kuolaimettomuus kurssiantia kustannukset kuulumiset lainaratsastaja lainaratsu lh loimitus mahaoireet match show matka mielipide nivelet näyttely ohjasajo ori psyllium ratsastus ratsastustunti ratsukoulutus ridingwithconnection ruokinta ruunaus ruusa sairaus satula scienceofmotion selvitys suitset suomenhevonen takapolvet tallityöt tapahtumat teeseitse terveys tiineys tunti turpaterapia vakuutus valokuvaus vamma varsan kasvu varsan kehitys varsan koulutus varusteet veera video welsh welsh B welsh-poni yhteistyö\nKotkasta kokemusta ja omia ennätyksiä!\n200cm / 560kg eli -18cm!!\nHevosen kouluttaminen ratsastusjousiammuntaan\nPulssit on vai pulssiton - venäläistä rulettia laitumella


Business Battle 2019 @Tampere w/ Coloro\n10.10.2019 - Uutinen - Ilkka Mattila\nTampereella järjestetään 8.11.2019 iltapäiväseminaari, jossa teemana on luovuus. Coloro on viidettä kertaa järjestettävän seminaarin pääyhteistyökumppani. Sokos Hotel Tornin tapahtumatilat muuntuvat kertaheitolla luovuuden pesäksi, joka jatkuu pitkälle yöhön venyvillä Coloron nimikkojatkoilla. Lippuja on vielä joitakin jäljellä, ja ne voit näpäkästi hankkia tapahtuman sivuilta.\nLavalle nousevat käsittelemään luovuuden hintaa useista eri tulokulmista Kotipizzan pizzaguy ja toimitusjohtaja Tommi Tervanen, bloggaaja ja Satokalenterin perustaja Nata Salmela, Verohallinnon uudenlaista viestintästrategiaa luova Nilla Hietamäki, tulevaisuustutkija ja yritysvalmentaja Ilkka Halava sekä TBWA:n vastaava luova johtaja Jyrki Poutanen.\nPäivä huipentuu battleen, jossa yleisön äänestämä päivän puhuja kohtaa lavalla viime vuoden battle-voittajan Pauli Waroman. Yleisö äänestää, kumpi heistä saa The Ultimate Business Warrior 2019 -arvonimen.\nKatso muut meidän toteutukset ja uutiset!\nKorkeakoulunkatu 1, 33720 Tampere


Langattoman Logitech MK295 Silent -näppäimistön ja -hiiren yhdistelmä\nLangaton MK295 Silent -yhdistelmä\nPoista häiritsevät tekijät, jotta voit keskittyä työhösi. Tämä on Logitechin langaton MK295 Silent -yhdistelmä. Siinä on mukana ainutlaatuinen SilentTouch-tekniikka, jonka ansiosta näppäimistö ja hiiri toimivat jopa 90 % hiljaisemmin. Se tarjoaa maailman myydyimmän yhdistelmän tutun napsautus- ja näppäilytuntuman ilman häiritseviä ääniä.\nInnovatiivinen SilentTouch-tekniikkamme vähentää häiritseviä ääniä jopa 90 prosenttia,Napsautus- ja näppäilyäänet ovat yli 90 prosenttia hiljaisempia Logitech MK270:een verrattuna. Ykköspainikkeen napsautuksen ja näppäilyn desibelitaso mitattu riippumattomassa laboratoriossa 1 metrin etäisyydeltä. mutta säilyttää maailman myydyimmän yhdistelmän tutun napsautus- ja näppäilytuntuman ennallaanMerkittäviltä maailmanlaajuisilta markkinoilta kerättyjen riippumattomien yksikkömyyntitietojen perusteella (kaikki MK270-tuoteperheen langattomat yhdistelmät mukaan luettuina): CA, CN, FR, DE, ID, KR, RU, SE, TW, TH, TR, UK, US (huhtikuu 2018 – huhtikuu 2019). Vain vähittäismyyntikanavat.\nTäysikokoinen näppäimistö on tyylikkäästi muotoiltu ja sisältää kaikki tarvittavat ominaisuudet. Kahdeksan kätevää pikanäppäintä ja täysi numeronäppäimistö helpottavat tietojen syöttämistä ja siirtymistä.\nMUKAVA, PIENIKOKOINEN HIIRI\nKannettava ja käteen sopiva muoto. Napsauttaminen ja osoittaminen on tasaista ja tarkkaa lähes kaikilla alustoilla. Ja SilentTouch-tekniikan ansiosta kaikki tapahtuu vaikuttavan hiljaisesti.\nVakaan ja luotettavan 2,4 GHz:n langattoman yhteyden ja 10 metrin kantaman ansiosta käyttö sujuu katkoitta ja viiveettä. Työpöytä pysyy siistinä, sillä USB-vastaanotin on niin pieni, että sitä voi pitää tietokoneessa.\nPITKÄÄN KESTÄVÄT PARISTOT\nNäppäimistön paristojen kolmen vuoden ja hiiren paristojen puolentoista vuoden käyttöikä takaavat, että voit käyttää yhdistelmää pitkään vaihtamatta paristoja.\nRoiskeenkestävä malliTestattu rajoitetuissa olosuhteissa (enintään 60 ml nestettä). Näppäimistöä ei saa upottaa nesteeseen. , kestävät näppäimet ja vankat taittuvat jalat, joiden korkeutta voi säätää, lisäävät käytettävyyttä ja käyttömukavuutta.\nVALITSE KIELI Deutsch (Qwertz) Français (QWERTY) (Ei saatavilla tässä vaihtoehdossa) Suisse Schweizer (Qwertz) (Ei saatavilla tässä vaihtoehdossa) Italiano (Qwerty) (Ei saatavilla tässä vaihtoehdossa) Español (Qwerty) (Ei saatavilla tässä vaihtoehdossa) UK English (Qwerty) (Ei saatavilla tässä vaihtoehdossa) US International (Qwerty) (Ei saatavilla tässä vaihtoehdossa) Dutch (Qwerty) (Ei saatavilla tässä vaihtoehdossa) Dansk Norsk Svenska Suomalainen (Qwerty) (Ei saatavilla tässä vaihtoehdossa) Český (Qwertz) (Ei saatavilla tässä vaihtoehdossa) Magyar (Qwertz) (Ei saatavilla tässä vaihtoehdossa)\nSyvyys: 149 mm\nPaino (paristojen kanssa): 498 g\nWindows® 10,8,7 tai uudempi\nVapaa USB-portti tarvitaan.\nWi-Fi-kantama (metriä): 10 m\n2,4 GHz:n langaton (10 metriä)\n2 AAA-paristoa (alkali)\nPienikokoinen, käteen sopiva muoto\nTasainen, herkästi reagoiva osoittimen ohjaus\n1 AA-paristo (alkali)\nLuonnonvalkoinen Deutsch (Qwertz): 920-009819\nGraphite Français (QWERTY): 920-009795\nLuonnonvalkoinen Français (QWERTY): 920-009820\nGraphite Suisse – Schweizer (Qwertz): 920-009796\nLuonnonvalkoinen Suisse – Schweizer (Qwertz): 920-009872\nLuonnonvalkoinen Italiano (Qwerty): 920-009821\nLuonnonvalkoinen Español (Qwerty): 920-009822\nLuonnonvalkoinen UK English (Qwerty): 920-009823\nLuonnonvalkoinen US International (Qwerty) : 920-009824\nGraphite Dutch (Qwerty): 920-009803\nGraphite Dansk / Norsk / Svenska / Suomalainen (Qwerty): 920-009810\nLuonnonvalkoinen Dansk / Norsk / Svenska / Suomalainen (Qwerty): 920-009830\nLuonnonvalkoinen Magyar (Qwertz): 920-009873\nYhdistä USB-vastaanotin tietokoneeseen.\nPoista paristoliuska ja kytke näppäimistöön virta.\nPoista paristoliuska ja kytke hiireen virta.


Tärkeää tietoa Alina-yrittäjäksi hakemisessa - Alina - laadukas kotihoito\nAlina - laadukas kotihoito › Yrittäjäksi › Tärkeää tietoa Alina-yrittäjäksi hakemisessa\nHienoa, että juuri sinä olet kiinnostunut Alina-yrittäjyydestä. Alinalaisena pääset osaksi asiantuntevaa ja lämminhenkistä tiimiä. Alinan ketjutoiminta mahdollistaa yhdessä tekemisen ja toinen toistemme tukemisen. Olemme huomanneet, että ihminen ei pärjää yksin ja tämä koskee myös yritystemme työyhteisöjä. Alina-yritysten menestyminen on molemmin puolista onnistumista. Tästä syystä etsimmekin Alina -yrittäjiksi ennen kaikkea motivoituneita, innostuneita ja itsensä kehittämisestä kiinnostuneita ihmisiä.\nSoita tai lähetä viesti rekrytointipäälliköllemme Terhille (puh. 044 755 6311,\n) . Saat tietoa toiminnasta ja yrittäjyydestä yleisellä tasolla. Voit täyttää myös hakemuksen nettisivuillamme – LINKKI HAKEMUKSEEN.\nMiksi valita juuri Alina-yrittäjyys? Alinalaisena suurin liiketoiminnallinen hyöty on valmis ja sertifioitu liiketoimintamalli. Tämä antaa yritystoimintasi alkumetreille vahvan pohjan sekä selkeän suunnitelman ja tuen yritystoiminnan kasvattamiseen. Asiantuntijoidemme ja työkalujemme avulla liiketoiminnan aloittaminen on turvallista ja varmaa.\nMitä kaikkea Alina-yrittäjyyden kuuluu:\nMillaista on olla Alina-yrittäjänä? Yrittäjät itse kertovat – lue tästä!


Hyundai i30 N kiristää tahtia rajoitetun erän Project C:llä: luvassa on enemmän menoa ja vähemmän painoa.\nHyundai i30 N Performance Packin 275 hevosvoimasta on viritetty nyt Project C -erikoiserä. 600 kappaleen Project C on saanut nimensä Namyangin testialueen Area C -testiradasta ja auto esitellään varsinaisesti Frankfurtin kansainvälisessä autonäyttelyssä.\nNaamioituneena Nürburgringin Nordschleifella esiintyvä Hyundai i30 N Project C vihjailee tulevasta oranssin värityksen ja entisestään madalletun alustan muodossa. Brittiläinen Evo-lehti kertoo, että painonvähennystä on saavutettu uusilla 19-tuumaisilla vanteilla ja kevyesti aerodynamiikkaa muokkaavilla hiilikuituosilla.\nNähtäväksi jää millaisia yllätyksiä Hyundai i30 N Project C kätkee naamion takana ja tuleeko auto Suomen myyntiohjelmaan. Ainakin 600 kappaleen erikoiserä on suunnattu Eurooppaan oikeanpuoleiseen liikenteeseen. Project C nähtäneen ainoastaan i30 N:n pystyperäversiosta.


Makoisimmat kesätyömuistot - Potku.net\nViesti Mika » tammi 26, 2009, 22.02\nTuli tästä mieleen - tai oikeastaan siitä BG:n vastauksesta. Naurattaa muuten jo valmiiksi\nViesti Lasse Candé » tammi 27, 2009, 00.10\nEi ole kovin makoisia muistoja mutta jonkunhan se on aloitettava.\nHieman juuri BG:n postauksen hengessä...\nOli semmonen 4H:n diili että piti tehdä 80h töitä kunnalle neljä tuntia päivässä neljä viikkoa. Vedin voikukkia maasta juoksuradalta ja laitettiin laituri, siivosin nuotiopaikkaa jossa itse vietän aina juhannuksen, pystytin ulkoesiintymislavaa, leikkasin ruohoa, siivosin koriskenttää jonka abaut ainoa käyttäjä olin, kasasin pöytiä jne.\nKivaa oli hoitaa niitä asioita joista itse luultavasti sai kuntalaisista suurimman hyödyn ja saada palkkaa sekä se kun neljän tunnin mittaiseen työpäiväänkin mahtui kahvitauko paikallisessa bussiaseman baarissa missä on vieläkin hiton hyvää kahvia. Herätys silleen että seiskalta töissä ja yhdeltätoista pois kun aurinko on kirkkaimmillaan. Teho enemmänkin semmoinen aamureippailumainen. Ensimmäinen työpaikka ja jäi koko loppukesä vielä vapaaksi. Kiva kesä kaiken kaikkiaan, vaikka Ranska voittikin Italian sillä typerällä kultaisella maalillaan.\nViesti Elina » tammi 27, 2009, 00.21\nOlin tuossa 19-vuotiaana kesätöissä tulkkina kansainvälisellä työleirillä. Reilusta kymmenestä eri maasta oli eri-ikäisiä nuoria (vanhimmat 27-v., nuorimmat 18) Suomessa kolme viikkoa. He sitten tekivät työtä paikallisella pajalla, josta tulot ohjattiin kehitysyhteistyöhön. Korjattiin polkupyöriä, pesukoneita, ompelukoneita; kudottiin tekstiilejä; hiottiin kiviä koruiksi, jne. Kolme viikkoa hengailin ikäisteni seurassa, asuminen ja ruokailu maksettu; sain maistaa aitoa italialaista ruokaa; tehtiin sangriaa; käytiin bussilla Lapissa (muutama päivä isossa mökissä, jossa ei ollut juoksevaa vettä eikä sisävessaa...) ja Norjan puolella Tromsössä.\nIhan kiva työ Olin siis varalta tulkkaamassa pajalla ja erilaisissa virastoissa, jos tarvittiin.\nEDIT: ja sain siis ihan palkkaakin.\nViesti Hollow » tammi 27, 2009, 10.09\nTyöpaikka jääköön mainitsematta tässä yhteydessä.\nOlin kaksi viikkoa töissä tässä kyseissä työpaikassa, mutta jostain syystä heillä ei ollut mitään töitä tehtäväksi, joten aika kului per$eellään istuen.\nMutta sitten pitikin keksiä ite sitä ohjelmaa.\nToisen kesätyöläisen kanssa meidät määrättiin ydintuhoomaan erään metalliosien pesemiseen tarkoitetun (tai jotain) koneen alle valunutta mutanttimutaa. Oli muuten tiukassa, kunnon kurapa$kaa. Pesemiseen liittyi vesiletkun, lapion, mopin ja vessanpöntön tehokasta soveltamista mitä luovemmilla tavoilla, mutta onneksi lopulta saimme putket tukkoon. Ylpeinä siirryimme jokapäiväiselle tunnin kahvitauollemme.\nJouduimme myös etsimään eräästä arkistohuoneesta, joka oli aivan täynnä mappeja, tietyn tyyppisiä papereita. Mikaa matkiakseni ilmaisen lähestymistapaamme työrupeamaan termillä "kosto". Papereiden etsimiseen meni 3-4 päivää, joista kaksi käytettiin mappejen päällä nukkuen ja rautanaulaa karhunvillaseinään heitellen. Piirrettiin maalitaulu ja kaikkee.\nHuoneessa piti myös siirtää iso puulaatikko, joka sisälsi valtavasti piirrustuksia, lattialta ison hyllyn päälle. Laatikko siirty, mutta kaikki piirrustukset tippu leikisti lattialle niin jäätävään sotkuun, että niiden pohjalta olis varmasti pystynyt rakentamaan jänniä juttuja. Käärittiin piirrustukset kiltisti kaikesta huolimatta yllärirullille ja siirrettiin takasin laatikkoon. Tässä vaiheessa huomattiin, että laatikko onkin taikalaatikko. Sieltä tuli paperia ulos 30 hehtaarin metsän edestä, mutta takasin mahtu vaan 20 hehtaaria. Käsky oli kuitenkin käynyt, että kaikki piirrustukset pitää laatikkoon siirtää, joten kunnianosoitukseksi Kummeleita kohtaan tamppasimme laatikon pohjalle piirrustuksista muodostuvan aluskasvillisuuden (kyl varmasti on 30 hehtaarin metsässä semmostaki) ja niiden päälle sitten niitä nättejä rullia. Vatsat meinas vähän krampata tämän huumori arvoltaan yllättävän suuren tapahtuman aikana, mutta eipä siinä... Työ tuli tehtyä ja kaikki oli onnellisia!\nTuohon kahteen viikkoon liittyi myös jätehuoltoa lekojen kanssa ja mappejen pikajuoksua rappusia pitkin, mutta eipä niistä sen enempää. Kaikki varmasti pääsivät juonesta kiinni.\nOli muuten ihan hauska kesäduuni.\nViesti Polvi » tammi 27, 2009, 10.23\nMulla on vaan paskoja kesätyömuistoja.\nViesti tmm » tammi 28, 2009, 23.36\nJärjetön kanuuna, v*tun iso ja äänekäs ruohonleikkuri, 30 asteen helle. Kovin on makoisat muistot.\nViesti Kristian Hyvärinen » tammi 28, 2009, 23.46\nEi samperi, mä putoilen tuolle Hollowin duunitarinalle edelleenkin, vaikka onkin jo tuttu juttu...\nHum, vanhainkodissa oli dementikkoja. Useimmilla oli noin 2-5 minuutin muisti, ja erityisesti ulkoiluttaessa koitui hupaisia tilanteita. Eräs mummeli tykkäsi kertoa tarinaa pojastaan, joka oli ylioppilas, mutta vain poliisi! Sellaisella tunnin ulkoilulenkillä sen sai kuulla ehkä toistasataa kertaa, ja kun sitä ulkoiluttaa kolmesta viiteen päivään viikossa kuukauden ajan... monta kertaa menin ja kysyin, että "hei, onkos sinulla jälkikasvua? Jaa että poika... onko jo ylioppilas? Ai että on?" ja niin edelleen. Se lause sitten jäi soimaan päähän aina loppupäiväksi... "Mun poikani on ylioppilas, ja se on VAIN POLIISI!"\nToinen huba kaveri oli sellainen mies, joka tykkäsi huutaa apua. Hän oli seonnut, eikä voinut sille mitään. Aluksi ihmettelin kun yksi ihminen huutaa apua eikä kukaan auta. Sitten siihen tottui, kun tajusi, että miehellä oikeasti on kaikki hyvin. Tosi hyväntuulinen kaveri, kuin olisi vain jonkinlainen pakkoliike. Aina kun hän huusi apua, hän käänsi päätään hieman vasemmalle. Sain kyllä hykerrellä, kun hän tuli päiväsaliin: "O-oikein hyvää päivää kaikille! Hyvää päivää... APUA!!!! Hyvää päivää... mitä ruokaa... Apu-A! AUTTAKAA!" Kaikkein koomisinta oli, kun ruokaillessa sitten eräs mummeli sitten sanoi hitaasti heiveröisellä äänellään: "eei mitään apua", ja tämä mies sitten alkoi käyttää sitä:\nPää kääntyy vasemmalle: "APUA!"\nja oikealle: "Ei mitään apua!"\nja vasemmalle: "AUTTAKAA!!"\nja oikealle: "Ei - ei mitään apua"\nPää liikkui kun olisi pingismatsia seuraamassa ja tuota jatkui 15 minuuttia. Oli pakko nauraa.\nViesti jussip » tammi 29, 2009, 02.16\nKristian Hyvärinen kirjoitti: Ei samperi, mä putoilen tuolle Hollowin duunitarinalle edelleenkin, vaikka onkin jo tuttu juttu...\nItselle tuli mieleen lähinnä että mitä piparia, mikä ihmeen tarve on tuolla tavalla vammailla ja tahallaan sotkea ja tuhota työnantajan omaisuutta. Tuntuu että jotain oikeasti pitää olla päässä vialla jos yli leikkikouluikäinen toimii tuolla tavalla.\nViesti Sitav Abdullah » tammi 29, 2009, 07.34\nEi sais(tavallaan) nauraa, mutta .\nViesti Paappa » tammi 29, 2009, 07.48\nOnhan näitä. Veemäisin oli varmaan leipätehdas, jossa pomo veetuili jos työvuoroon tuli sekunninkin myöhässä. Muu joukko koostui muun muassa laumasta Joensuulaisia punkkareita, jotka olivat ansaitsemassa päästäkseen joihinkin festareihin. Näiden kanssa kävin katsomassa Tavastialla Kumikamelin keikkaa, mikä kyllä oli ihan hauskaa. Porukan vanhimpana hääri joku lähes taparikollinen, joka kertoi juttuja katurahinöistä ja aineiden vetämisestä.\nMuistoiksi jäi suuri määrä palovammoja käsiin kuumista sämpyläpelleistä. Pahin oli se, jos joutui koneelle jossa tehtiin pieniä ruisleipiä. Niitä tuli sieltä jatkuvalla syötöllä ja piti valvoa ettei linja mene tukkoon, kuten se säännöllisesti teki. Tuli sellainen APUVA!-fiilis aina kun näin tapahtui.\nOpiskelut maistuivat kyllä tämän jälkeen.\nViesti Jussi Häkkinen » tammi 29, 2009, 09.28\nHollow kirjoitti: Oli muuten ihan hauska kesäduuni.\nÖö...mitä hauskaa vandalismissa on? Etenkin arkistohuoneen sotkeminen kuulostaa sen verran törkeältä, että ihmettelen tarvetta paljastaa tekemisiään. Tuollaista sietäisi hävetä erittäin syvästi.\nVaikuttaa kovasti siltä, että teitte tuhansien eurojen vahingot - ja olet ylpeä siitä.\nMikä näitä nykyajan kakaroita vaivaa? Idiootit.\nViesti Hollow » tammi 29, 2009, 09.47\nAjattelin olla tarttumatta, mutta eipä taida voida.\nEli tuo oli tietenkin typerää, lapsellista ja kaikkea sellasta pahaa. Asian laitaa ei tietenkään muuta se, että olin tuolloin 14-15v kakara, kuten joku ehtikin jo sanoa, mutta eipä tuolloin järki paljoa vaivannut ainakaan itseäni. Ja ei, siitä ei seurannut suuria vahinkoja firmalle ja ei, en ole siitä ylpeä, mutta eipä sen katuminenkaan asiaa mihinkään muuttaisi. Minusta tälläset tarinat ovat hieman väritettynä aina aivan hulvattomia, vaikka kuinka väärin olisivatkin, mutta ehkä minä olenkin vähän mielenvikanen. :p Kerroin kauhistuttavan tarinani, koska ajattelin täällä olevan ehkä joku muukin kusipää, joka asialle osaisi nauraa liittämättä itse asian moraalittomuuteen huomiota. Yksi kappale tuollaisia näköjään löytyi. Mutta muille tietenkin suuret pahoittelut.\nViesti Jussi Häkkinen » tammi 29, 2009, 09.51\nHollow kirjoitti: Ajattelin olla tarttumatta, mutta eipä taida voida.\nEli tuo oli tietenkin typerää, lapsellista ja kaikkea sellasta pahaa. Asian laitaa ei tietenkään muuta se, että olin tuolloin 14-15v kakara, kuten joku ehtikin jo sanoa, mutta eipä tuolloin järki paljoa vaivannut ainakaan itseäni.\nIhmettelen silti, mistä tuollainen vandalisointi lähtee. Kotoa ja kasvatuksesta, oletan.\nJa ei, siitä ei seurannut suuria vahinkoja firmalle\nArkistoinnin sotkeminen tekee kohtalaisia vahinkoja. Etenkin kun meininki on tässä määrin totaalista:\nHollow kirjoitti: Käärittiin piirrustukset kiltisti kaikesta huolimatta yllärirullille ja siirrettiin takasin laatikkoon. Tässä vaiheessa huomattiin, että laatikko onkin taikalaatikko. Sieltä tuli paperia ulos 30 hehtaarin metsän edestä, mutta takasin mahtu vaan 20 hehtaaria. Käsky oli kuitenkin käynyt, että kaikki piirrustukset pitää laatikkoon siirtää, joten kunnianosoitukseksi Kummeleita kohtaan tamppasimme laatikon pohjalle piirrustuksista muodostuvan aluskasvillisuuden (kyl varmasti on 30 hehtaarin metsässä semmostaki) ja niiden päälle sitten niitä nättejä rullia.\njoka asialle osaisi nauraa liittämättä itse asian moraalittomuuteen huomiota.\nMikä asiassa oikeastaan oli mielestäsi hauskaa? Mitä ihmeen hauskaa on toisten omaisuuden tuhoamisessa? Mikäli tuo tuntuu edelleenkin hauskalta, näyttää vähän siltä, että paljoa kehitystä ei ole tuonkaan jälkeen tapahtunut.\nViesti Hollow » tammi 29, 2009, 10.08\nJussi Häkkinen kirjoitti: Ihmettelen silti, mistä tuollainen vandalisointi lähtee. Kotoa ja kasvatuksesta, oletan.\nJussi Häkkinen kirjoitti: Arkistoinnin sotkeminen tekee kohtalaisia vahinkoja. Etenkin kun meininki on tässä määrin totaalista:\nVahinkojen arvioimiseksi pitäisi varmaan tietää tuhottujen papereiden arvo. Kyse oli siis todellakin ikivanhoista papereista, joita oli siirretty vuosien varrella jatkuvasti paikasta toiseen pois tieltä. Meidän piti aluksi viedä ne hävitettäviksi, mutta sitten käskettiinkin siirtämään vielä joksikin ajaksi sinne kaapin päälle muiden romujen sekaan. Menee hyvä värikynä ihan pilalle kun joutuu tälläsiä avaamaan.\nJussi Häkkinen kirjoitti: Mikä asiassa oikeastaan oli mielestäsi hauskaa? Mitä ihmeen hauskaa on toisten omaisuuden tuhoamisessa? Mikäli tuo tuntuu edelleenkin hauskalta, näyttää vähän siltä, että paljoa kehitystä ei ole tuonkaan jälkeen tapahtunut.\nTähän minä en osaa vastata. Kenties kyse on pääviasta?\nMutta muuten sinun ei kannattaisi arvioida minua ja minun kehitystäni kovin paljoa kun et minua kuitenkaan tunne.\nViesti MarkkuT » tammi 29, 2009, 10.56\nPaappa kirjoitti: Tuli sellainen APUVA!-fiilis aina kun näin tapahtui.\nAika hyvin ketjun otsikkoon sopivasti olen työskennellyt useammankin kesän keksitehtaalla taikinoita ja täytteitä tekemässä sekä paistohommissa (normipäivänä käytännössä taikinan kippausta ja uunin lämpötilojen vahtimista, toisaalta ongelmatilanteissa hirveetä häsellystä). Ihan perusleppoisaa hommaa ja letkeitä työkavereita, mutta ei tuo tehdastyö niin herkkua pidemmän päälle ole. APUVA!-fiilis tuli tutuksi noissa paistohommissa, kun jotain meni pieleen. Hankala olla 100 metriä pitkän uunin kummassakin päässä yhtä aikaa. Liukuhihna ei anna armoa.


Jos työntekijä saa vaikuttaa työaikoihinsa, hän voi paremmin - Päivän lehti 26.2.2017 | HS.fi\nYli 50 työtuntia viikossa vaarantaa terveyden, kertoo Työterveyslaitoksen Mikko Härmä.\nSuomessa työajoissa joustetaan enemmän kuin EU:ssa keskimäärin. Muualla työnantaja sanoo, milloin työt tehdään, ja siinä pysytään. (KUVA: Sami Kero / HS)\nMiten työajat pitäisi järjestää, jotta työntekijät voisivat mahdollisimman hyvin? Työterveyslaitoksen tutkimusprofessori Mikko Härmä kertoo. Joustavuus pitää terveenä. Työntekijöiden hyvinvointia parantaa, jos he voivat itse vaikuttaa työaikoihinsa.


Uutiskirjeissä tietoa standardien maailmasta - Suomen Standardisoimisliitto\nUutiskirjeissä tietoa standardien maailmasta\nti, maalis 04, 2008 08:28 CET\nStandardisoimisliiton sähköisissä uutiskirjeissä on otettu käyttöön uusi tekniikka ja ulkoasu. Uutiskirjeitten tilaajaksi liittyminen ja tilauksen lopettaminen tapahtuu nyt SFS:n www-sivujen kautta. Standardisoimisliitto julkaisee kolmea standardeja käsittelevää uutiskirjettä.\nSFS:n yleinen uutiskirje käsittelee ajankohtaisia standardisoinnin tapahtumia ja julkaisuja. Se ilmestyy noin kuusi kertaa vuodessa. Uusimmassa uutiskirjeessä kerrotaan mm. uusitusta ISO 9000 –standardien esitteestä.\nUlkomaisten uutuuksien uutiskirje käsittelee ulkomaisia uutuusjulkaisuja, joita SFS välittää. Se ilmestyy noin kuusi kertaa vuodessa. Uusimmassa uutiskirjeessä kerrotaan mm. RAL-värikartoista.\nIT-standardisoinnin uutiskirje käsittelee Tietotekniikan standardisoinnin ajankohtaisia asioita. Se ilmestyy noin kymmenen kertaa vuodessa. Uusimmassa uutiskirjeessä kerrotaan mm. näppäimistöasettelun standardisoimisesta.\nUutiskirjeet ovat maksuttomia. Linkit uutiskirjeiden tilauslomakkeeseen ja aiemmin ilmestyneisiin uutiskirjeisiin ovat osoitteessa www.sfs.fi/ajankohtaista/uutiskirjeet/. Tässä osoitteessa voi valita, minkä uutiskirjeen haluaa tilata. Kun on tilannut uutiskirjeen saa ilmoittamaansa sähköpostiosoitteeseen varmistusviestin, joka pitää kuitata. Tällä varmistetaan, että häiriköt eivät pääse sotkemaan tilaajarekisteriä.\nUutiskirjeitten pääsivulla on uutisten ingressit. Jos asiasta on ingressiä enemmän kirjoittamista on ingressin lopussa linkki lisätietoon. Ingressistä voi olla linkki erilliseen asiakirjaan, esimerkiksi esitteeseen tai johonkin muualla sijaitsevaan www-sivuun.\nUutiskirjeissä käytetään vuonna 1996 perustetun Hämeenlinnassa toimivan Ambientia Oy:n kehittämää tekniikkaa.\nSFS-Ympäristömerkintä on julkaisee omaa uutiskirjettä. Se käsittelee Pohjoismaisen ympäristömerkin ja EU-Kukan ajankohtaisia asioita. Uutiskirje uusittiin jo vuoden 2007 alusta.\nUutiskirjeet täydentävät Standardisoimisliiton muuta tiedotusta. SFS:n asiakkaat hankkivat yleisimmin tiedot uusista standardeista liiton julkaisemasta lehdestä SFS-tiedotus. Viisi kertaa vuodessa ilmestyvässä lehdessä luetellaan aiheittain uudet SFS-standardit korvaustietoineen sekä kerrotaan uusista standardeista ja standardien maailman tapahtumista.


Kaikki aiheet Applen ilosanoma: Kopioi musiikkia rauhassa! »\nTanja Aitamurto | Julkaistu 7. 1. 2009 9:44 Ei ole mustaa poolopaitaa, ei pyöreitä Roope Ankka -kakkuloita eikä riutunutta olemusta. Phil Schillerillä on yllään lököttävät farkut, mutta muuten hän ei muistuta Applen toimitusjohtajaa Steve Jobsia.\n“Tassa on Applen Sydney-kauppa Australiassa. Katsokaa tuota mahtavaa hehkuvaa Apple-logoa. Minkä muun yhtiön logo voisi olla tuolla? Minkä muun yhtiön kauppaan tulee niin paljon kauniita ihmisiä hyvine energioineen?” Schiller aloittaa puheensa tiistaina MacWorld Expo-tapahtumassa San Franciscossa.\nMacWorld on Mac-fanien pyhiinvaellus, tapahtuma, joka esittelee satoja Mac-tuotteita ruudunpuhdistusliinasta tietokantasovelluksiin. Vuosittain tapahtuma kerää yli 50 000 osallistujaa.\nMutta yksi on poissa, se tärkein: Mac-kansan puolijumala Steve Jobs, jonka ympärille koko Mac-kultti on rakentunut. Hän on pitänyt yli kymmenen vuoden ajan tapahtumassa puheen, jossa hän on julkistanut Applen yleensä vuoden tärkeimmät uutuudet. Nyt puheen pitää Schiller.\nSpekulaatiot käyvät kuumina, mitä Jobsin poissaolo tarkoittaa.\n“Halutaanko brändi erottaa Jobsista?”\n“Ehkeivät tuoteuutuudet ole niin tärkeitä, että Jobs haluaisi ne julkistaa?”\n“Vai onko hän niin sairas, ettei pysty pitämään puhetta?”\nRiutuneen näköinen, syövästä toipuva Jobs kertoi juuri ennen MacWorldin alkua kärsivänsä hormoniepätasapainosta mutta vakuutti kykenevänsä jatkamaan yhtiön johtajana.\n“Ei hän voi olla kovin sairas. Hän käy Palo Altossa jugurttibaarissa“, italialainen Mac-asiantuntija Luca Annunziata sanoo vakavasti ja lisää lusikkansa Jobsin terveydestä Piilaaksossa jauhavaan huhumyllyyn: miten Jobs voi, pystyykö hän jatkamaan yhtiön johtajana, ja jos ei, kuka on hänen seuraajansa?\nSchillerin esittelemät uutuudet saavat yleisöltä laimean vastaanoton. Ne alittavat Piilaakson teknologia-asiantuntijoiden odotukset: ei iPhone Nanoa, ei MacBook Miniä.\n“Olin yllättynyt, että suurin osa uutuuksista oli ohjelmistojen päivityksiä, ei niinkään laitteita”, markkina-analyytikko Maribel Lopez sanoo.\nAinoa laiteuutuus on uusittu malli 17-tuumaisesta MacBook Pro:sta. Uuden kiinteän akun luvataan jatkavan käyttöaikaa aina kahdeksaan tuntiin asti, kolme tuntia pitempään kuin aiemmissa malleissa.\niLife- ja iWorks-ohjelmistoperheet saavat päivitykset, Apple poistaa nettimusiikkikauppansa iTunesin musiikista kopiosuojauksen ja muuttaa iTunesin hinnoittelua. Minuun kuvankäsittely- ja järjestelyohjelman iPhoton kasvon- ja paikantunnistusominaisuudet tekevät vaikutuksen: ohjelma oppii tunnistamaan nopeasti kasvot kuvista ja nimeää henkilöt puolestani. Näiden tietojen perusteella kuvia pystyy järjestämään helposti ja nopeasti. Järjestelyssä auttaa myös kuvien geotunnistetietoihin perustava paikantunnistusominaisuus. Ohjelmalle ei tarvitse kertoa, että kuvat on otettu Pariisissa – se hoksaa sen itse.\nMutta tämä ei riitä pettyneen näköiselle yleisölle. Heille kelpaa vain Steve Jobs.\nKun Jobs esitteli iPhonen, hän tilasi puheensa aikana iPhonella 4000 lattea läheisestä Starbucksista. Schillerillä ei ole karismaa, Apple-fanit valittavat.\nMac-kansan intoa latistaa myös huoli Steve Jobsista. Hän on luonut Apple-brändin, ja hän on monen mielestä yhtä kuin brändi. Jos Jobs on sairas, Mac-väki kärsii, samoin tuote. Vähän niin kuin jos valtion johtaja on sairas, kansa ei voi hyvin. Kuten Suomessa 1970-luvulla: kun Kekkonen oli sairas, ei ilo ollut ylimmillään.\nAihe: Aiheeton, Apple, Piilaakso, Steve Jobs, tietotekniikka | 6 kommenttia »\nApplen ilosanoma: Kopioi musiikkia rauhassa! »\n6 vastausta artikkeliin “Steve Jobsista Kekkoseen”\nJani Ryhänen kirjoittaa:\n8. tammikuuta 2009 kello 13.15 Eikös agenttileffoissa ole ollut paikat ja kasvot tunnistavia ohjelmia jo vuosia; hienoa, että tällaisia saa jo normihemmotkin. Toisaalta hieman mietityttää mitä tapahtuu sille vähäisellekin yksityisyyden suojalle, jos kaikilla on mahdollisuus käyttää ko. ohjelmia. No, tulevaisuus näyttää.\n8. tammikuuta 2009 kello 22.43 Mahtava juttu ! Kerrankin kommentoidaan sisältäpäin piilaaaksoa ja sen tapahtumia.\nSe voi näyttää täysin toiselta kuin meillä täällä pimeässä tietotekiniikan maassa, jossa luullaan, että trendit tehdään täällä pimeydessä. Rohkea veto ja ymmärryksen oivallus Hesarilta seurata reaaliajassa sitä mitä maailmalla tapahtuu\n8. tammikuuta 2009 kello 23.44 hienoa\n9. tammikuuta 2009 kello 9.12 Kuvittelisin, että MacIhmisille tapahtuma aiheutti pettymyksen lähinnä lattean tuotevalikoiman vuoksi, ei lattejen puutteesta.\nToki Jobsia on pakko ihailla hypetaidoistaan. Kuitenkin suurin osa asiakkaista käyttää Applen teknologiaa sen vuoksi, että laitteet ovat jollain tavalla parempia kuin kilpailijansa; helppokäyttöisempiä tai kewlimpia. Harva käyttää Applen tuotteita sen takia, että Steve on c00l.\nNiinpä Jobsin väistymisen (uskooko joku vielä, ettei sellaista tapahdu?) suurimmat riskitekijät liittyvät tuotevalikoiman kehittymiseen. Pystyykö Apple jatkamaan omalla käytettävyyteen ja muotoiluun perustuvalla urallaan riittävän vahvasti ilman Steven näkemyksiä? Kilpailijatkin ovat hiljalleen heränneet siihen, että kannattaa tehdä haluttavia tuotteita.\nTiistain tapahtumaan oli ladattu paljon odotuksia. Kuitenkin laitepuolelta esiteltiin ainoastaan se ainoa laite, jonka esitteleminen oli käytännössä varmaa. Verrattuna uuteen Mac Miniin, iPhone Nanoon tai johonkin ihan uuteen tuo oli marginaalinen ja laiha esittely. Odotuksia oli paljon, hypeä oli paljon, ja Apple itsekin ruokki innostusta tavalliseen tapaan.\nVeikkaan, että tunnelma olisi ihan yhtä tympeä, vaikka Steve olisi itse käynyt esittelemässä samat tuotteet. Uusi iPhoto on kyllä aika vaikuttava ominaisuuksiltaan, mutta se ei ole mikään otsikoihin pääsevä uutuus.\n10. tammikuuta 2009 kello 15.42 Harmi vaan, että kaikki tuotejulkistukset eivät saa ansaitsemaansa mediahuomiota…\n11. tammikuuta 2009 kello 22.23 Macisti, olet oikeassa Kirjoitetaan sitten, kun uusi näppäimistö tulee todeksi. Mutta juuri tätähän Mac-kansa odottaa…


Apartamentos Mediterráneo Real - Fuengirola, alk. 56 €: Löydä parhaat tarjoukset | momondo\nTietoja: Apartamentos Mediterráneo Real, Fuengirola\nKiinteistö tarjoaa ulkouima-altaan, porealtaan ja kattoterassin sekä moderneja, tyylikkäitä ja luksustasoisia huoneistoja. Se tarjoaa vieraille myös nopean sisään-/uloskirjautumisen, lastenaltaan ja saunan.Vastikään uusitussa kiinteistössä on 86 huoneistoa. Henkilökunta on saatavilla 24/7, ja he voivat avustaa retkien varauksissa ja lippujen hankinnassa.Kiinteistön huoneistot ovat tilavia sekä niistä löytyy keittokomero ja astianpesukone, mikroaaltouuni ja jääkaappi. Jokainen tarjoaa yksityisen kylpyhuoneen, jossa on hiustenkuivain.Kiinteistön vierailijat voivat nauttia espanjalaisen ja kansainvälisen menun majoituspaikan omassa ravintolassa, jonka sijainti on ihanteellinen niiden vieraiden näkökulmasta, jotka haluavat pysyä lähettyvillä majoituspaikkaa syömisen aikana. Vieraat voivat myös käydä jossakin lähiympäristön useista baareista ja ravintoloista.\nApartamentos Mediterráneo Real valokuvat\nApartamentos Mediterráneo Real huonehinnat ja tarjoukset\nHaemme tärkeimmiltä varaussivustoilta ja yksittäisiltä hotellien nettisivustoilta, jotta voit vertailla Apartamentos Mediterráneo Real huoneiden parhaita tarjouksia.\nNähtävyydet lähellä Apartamentos Mediterráneo Real\nApartamentos Mediterráneo Real osoite: 29640 Fuengirola, Andalusia\nPlaya Torreblanca1,9 km\nPlaya Fuengirola3,5 km\nApartamentos Mediterráneo Real arvostelut\nApartamentos Mediterráneo Real huonevarauksen tiedot\nKuinka kaukana majoituspaikka Apartamentos Mediterráneo Real on Málaga nähtävyydestä?\nAjoetäisyys kentältä Málaga majoituspaikkaan Apartamentos Mediterráneo Real ja päinvastoin on 17,0 km kokonaisajoajan ollessa noin 31min. Ajoaika voi vaihdella vuorokaudenajan ja liikenteen mukaan.\nMiten pääset sujuvasti majoituspaikasta Apartamentos Mediterráneo Real kentälle Málaga?\nJos etsit yksinkertaista tapaa päästä kentältä Málaga majoituskohteeseen Apartamentos Mediterráneo Real, harkitse taksin tai kimppakyytipalvelun tilaamista, joka voi vierailusi aikana kuljettaa sinua yöpymispaikkaan tai tarvittaessa ympäri kaupunkia.\nOnko Apartamentos Mediterráneo Real lemmikkiystävällinen majoitusvaihtoehto?\nKyllä, voit vapaasti tuoda koiran mukanasi, kun yövyt majoituspaikassa Apartamentos Mediterráneo Real.\nOnko majoituspaikassa Apartamentos Mediterráneo Real mahdollista syödä?\nJos yövyt hotellissa Apartamentos Mediterráneo Real, olet tervetullut tilaamaan ruokaa hotellin huonepalvelusta.\nLöytyykö majoituspaikasta Apartamentos Mediterráneo Real uima-allasta?\nKyllä, majoituspaikassa Apartamentos Mediterráneo Real on uima-allas, jota asiakkaat voivat käyttää. Tyypillisesti hotellin uima-altaiden aukioloajoissa on rajoituksia, joten muista kysyä vastaanotosta altaan käyttöön liittyvistä ohjeistuksista.\nTarjoaako Apartamentos Mediterráneo Real WiFi-internetyhteyden?\nKyllä, Apartamentos Mediterráneo Real hotellissa on WiFi-internetyhteys hotellivieraiden käytettävissä.


Klubin juniorit - FutisForum2\n30.06.2022 klo 10:16:17\nKirjoittaja Aihe: Klubin juniorit (Luettu 255099 kertaa)\n: 22.05.2009 klo 12:51:20\nLaitetaan tänne uutisia ja keskustelua Klubin juniorijoukkueista sekä niiden edesottamuksista muissa kuin sarjapeleissä.\nAlkuun pari mukavaa uutista:\nLainaus käyttäjältä: Töps - 22.05.2009 klo 10:54:32\nKlubin ysiseiskat aloittivat Tanskan Aalborgissa pelattavan Norhalne Cupin räväkästi. Raitapaidat murskasivat avausottelussaan isäntämaan Koldingin peräti 6-0.\nIltapäivällä vastassa oli ruotsalainen Halmstads BK, joka sai tunnustaa klubilaiset paremmiksi maalein 3-0.\nHuomenna pelataan alkulohkon loput ottelut. Silloin vastassa ovat tanskalainen Overlund, ruotsalainen Helsingborgs IF sekä englantilainen West Bromwich Albion.\nNike Premier Cupin Euroopan lopputurnauksen lohkot arvottiin torstaina (21.5.) Belgian Genkissä. Klubin ysinelosten kanssa samassa lohkossa pelaavat Venäjän Krylja Sovjetov, Itävallan Austria Wien, Belgian KVC Westerlo sekä Turkin Gaziosmanpasa Sport. Turnaus alkaa perjantaina.\nNike Premium Cupissa ei ainakaan pahimmat mahdolliset jengit tulleet vastaan.\nVastaus #1 : 22.05.2009 klo 13:05:06\nLainaus käyttäjältä: Töps - 22.05.2009 klo 12:51:20\n''pahimmat mahdolliset jengit'', tämä on syy miksi suomalaiset eivät pärjää. Muualla maailmassa (lukuunottamatta Somaliaa) asiasta iloittaisiin, kun vastaan voitettavaksi saadaan mainekkaita ja lahjakkaita seuroja.\nVastaus #2 : 22.05.2009 klo 13:08:35\nLainaus käyttäjältä: Sted-J - 22.05.2009 klo 13:05:06\nOletko seurannut jalkapalloa yli viikon?\nKyseessä on arvoturnaus ja sieltä joukkueet hakevat ensisijaisesti parasta mahdollista tulosta. Muualla maailmassa toivotaan arvonnoissa helppoja vastustajia, Suomessa Liverpuulia, jotta saadaan porukalla mieshuorata.\nTanskan höntsäturnaukseen Klubikin varmasti toivoi parhaita mahdollisia vastustajia.\n"tämä on syy...." ihme janari.\nEdit: hyvin alkoi tämäkin topikki......\n« Viimeksi muokattu: 22.05.2009 klo 13:14:28 kirjoittanut Töps »\nVastaus #3 : 22.05.2009 klo 13:13:06\nLainaus käyttäjältä: Töps - 22.05.2009 klo 13:08:35\nHeikot sortuvat minun kirjoituksiini. Mene siis ja vahvista itseäsi.\nVastaus #4 : 22.05.2009 klo 14:04:14\nKlubin ysineloset aloittivat Nike Premier Cupin Euroopan lopputurnauksen upealla voitolla Venäjän Krylja Sovjetovista.\nLohkon muut joukkueet ovat Itävallan Austria Wien, Belgian KVC Westerlo sekä Turkin Gaziosmanpasa Sport.\nVastaus #5 : 22.05.2009 klo 14:55:29\nItse pidin venäläisiä lohkon kovimpana joukkueena\nSuosikkijoukkue: HJK, FC Barcelona, Chelsea, PSG, Bayern München\nVastaus #6 : 22.05.2009 klo 16:49:11\nKlubi hävisi sitten 2-1 KVC Westerlolle\n26. minuutilla ensimmäisen ottelun molemmat maalit tehnyt Youness Rahimi vei HJK:n johtoon, mutta 32. ja 34. minuuteilla vastustaja painoi ohi. Klubin Fisar Gerxhaliu otti vielä 36. minuutilla punaisen.\nVastaus #7 : 22.05.2009 klo 18:55:11\nTämän päivän viimeinen peli päättyi turkkilaisia vastaan 1-1\nKlubin maalintekijänä toimi Patrick Aaltonen.\nVastaus #8 : 22.05.2009 klo 21:26:21\nEn nyt tiedä oliko tuo sarkasmia, mutta aivan stnan kovahan lohko Klubilla on . Varmasti yksi kovimmista. Hatunnoston arvoinen suoritus, jos tuosta vielä jatkoon menevät.\nVastaus #9 : 23.05.2009 klo 18:28:54\nViimeinen ottelu päättyi sitten 0-0 ja Klubi näin ulkona mitalipeleistä. Lohkon voittajana mielestäni melko yllätyksellisesti Austria Wien...\nVastaus #10 : 23.05.2009 klo 19:00:56\nEipä ollut Klubista Hongan jalanjälkien seuraajaksi, yllätys.\nVastaus #11 : 23.05.2009 klo 21:43:34\nLainaus käyttäjältä: wilshere - 23.05.2009 klo 18:28:54\nAustria Wien on mielestäni ollut usein näissä karkeloissa yllättävänkin korkealla.\nVastaus #12 : 23.05.2009 klo 21:46:44\nMites niiden pelilistan nimipuoli? Ei kai vaan oo yhtään antiGüntheria tai Gerhardia? :O\nVastaus #13 : 25.05.2009 klo 09:42:27\nKlubin ysineloset hävisivät Nike Premier Cupin Euroopan lopputurnauksen viimeisessä sijoitusottelussa Belgian Genkissä tanskalaiselle Århusille 3-2. Näin raitapaitojen lopulliseksi sijoitukseksi tuli 12.\nTurnauksen loppuottelussa pelasivat isäntäjoukkue Genk sekä Unkarin MTK.\nVastaus #14 : 25.05.2009 klo 09:43:21\nHJK-97 voitti Norhalne Elite Cup turnauksen viimeisen ottelunsa Tanskassa. Turnauksen isäntäkaupungin Aalborgin joukkue kaatui 1-0. Näin HJK:n sijoitus 23 joukkueen turnauksessa oli lopulta 11.\nKoko turnauksen yhteenvetona ysiseiskat voittivat seitsemästä ottelustaan neljä ja pelasivat kaksi tasan, joista toisen hävisivät rankkareilla. HJK hävisi ainoastaan yhden pelin varsinaisella peliajalla. Tappio tanskalaiselle Overlundille tosin vei mahdollisuuden turnauksen kärkisijoille.\nTurnauksen voitti englantilainen West Bromwich Albion, jonka kanssa HJK pelasi alkulohkossaan tasan 2-2.\nVastaus #15 : 25.05.2009 klo 14:25:51\nLainaus käyttäjältä: Kepes - 23.05.2009 klo 19:00:56\nEn tajuu porukkaa ketkä tulee valittamaan tänne foorumille kun klubi ei pärjää Premieris. Sinnehän lähtee pelaamaan aina karsintojen voittaja, joka oli tänä vuonna HJK nii ei nyt honkalaisilla oo mitää valittamisen varaa ku ei voittanu karsintasarjaa nii täällä voi sit olla suremassa HJK:n huonoa suoritusta.\nVastaus #16 : 25.05.2009 klo 14:31:10\nTotesinpa vain, että ei HJK:sta ollut Hongan seuraajaksi. Samalla se kertoo kuinka oikeasti poikkeuksellinen tuo Hongan kyseinen nippu oli, ja että kuinka korkeana sitä saavutusta voi pitää. Samanlaista tarinaa emme tule näkemään taas vähään aikaan, valitettavasti.\nVastaus #17 : 25.05.2009 klo 15:15:26\nEikös Klubi olisi päässyt jatkoon voittamalla viimeisen matsin, joka nyt päättyi tasan\nVastaus #18 : 26.05.2009 klo 08:36:26\nHJK:n ikäkausijoukkueilla oli poikkeuksellisen vilkas kansainvälinen turnausviikonloppu. Ysikakkoset pelasivat Pallokentällä hienossa kansainvälisessä turnauksessa, ysineloset olivat Belgian Genkissä Nike Premier Cupin Euroopan lopputurnauksessa ja ysiseiskat Tanskassa Norhalne Elite Cupissa.\nHJK:n nettisivusto teki puhelinsoittokierroksen ja kyseli tuntemuksista. Jari Rantanen ja Jukka Koivurinta vetivät ysikakkosia Helsingissä, valmennuspäällikkö Petteri Kärkkäinen oli seuraamassa ysinelosten turnausta Genkissä, Jyrki Ahola puolestaan peluutti ysiseiskoja Tanskassa.\nTuloksellisesti menestys oli aika yhtäläinen. Nike Premier ja Norhalne olivat molemmat parinkymmenen joukkueen turnauksia: Genkissä HJK oli 12., Tanskassa 11. Kotimaan kansainvälisessä ysikakkosten turnauksessa oli vain kahdeksan joukkuetta, Klubin sijoitukseksi jäi seitsemäs.\nMitkä ovat mielialat yhden nukutun yön jälkeen?\nKärkkäinen: "Itse olen kyllä pettynyt, mielestäni olisi ollut mahdollisuudet kahdeksan parhaan joukkoon. Turnauksen kärki (Sporting Clup Portugal, MTK Unkarista, Dynamo Zagreb Kroatiasta sekä turnauksen voittaja, isäntämaan Genk) oli kyllä kova, mutta muuten olisi pitänyt pärjätä paremmin. Esimerkiksi isäntämaan Waterlo, jolle me alkulohkossa hävisimme, oli aika vaatimaton ryhmä."\nRantanen: "Minä annan pojille kohtuullisen arvosanan, me kuitenkin voitimme Djurgårdenin kaksi kertaa. Samaan hengenvetoon täytyy todeta, että kyllä me useimmissa asioissa olemme vähän jäljessä. Sitä meidän kaikkien tässä mukana olevien täytyy pohtia, miksi asia on niin. Uskallammeko me haastaa kovemmista jalkapallomaista tulevia joukkueita vai tyydymmekö me roikkumiseen?"\nKoivurinta: "Aika samoilla linjoilla olen kuin "Jallukin". Yleiskuva syntyy siitä, kun ollaan vähän kaikissa asioissa vähän jäljessä."\nAhola: "En halua selitellä, mutta minua kyllä harmittaa, koska meillä olisi ollut mahdollisuudet parempaankin. Meidän pelisuorituksemme ailahtelivat liikaa. Emme olleet esimerkiksi taidossa yhtään turnauksen voittajoukkuetta West Bromwichia jäljessä (2-2 tasapeli alkulohkossa), mutta brittien peruspelaaminen oli silti paljon huolellisempaa."\nKysytään epäsuomalaisesti ensiksi myönteiset asiat?\nKärkkäinen: "Me pystyimme pelaamaan jatkopeleissä selvästi paremmin. Voisi jopa sanoa, että pelimme muuttui täydellisesti. Lisäksi tietyt yksittäiset pelaajat pystyivät nostamaan tasoaan kotimaisiin peleihin verrattuna."\nRantanen: "Minä haluan antaa meidän koko puolustuksellemme hyvän arvosanan. Pojat hoitivat oman tonttinsa hienosti. Meillä oli maalissa yksi "vierastyöläinen", Jesse Joronen, joka pelasi luotettavasti."\nKoivurinta: " "Jätkämäiset" pelaajat olivat parhaita. Jos nimiä haluaa mainita, niin Joni Palomäki pelasi hyvän turnauksen."\nAhola: "Kaikki kentän ulkopuoliset asiat tehtiin viimeisen päälle, lämmittelyt, venyttelyt. Poikien käyttäytyminen oli esimerkillistä. Maalivahtipeli oli hyvää. Meidän parhaat kenttäpelaajamme olivat "äijäosastoamme", Arttu ja Heppu."\nMissä asioissa jäi toivomisen varaa?\nKärkkäinen: "Minua harmitti todella paljon, että ratkaisupelissä Austria Wieniä vastaan meillä ei ollut taisteluhenkeä lainkaan. Muutenkin alkulohkon peleissä meiltä puuttui pelirohkeutta. Se näkyi mm. juonikkuuden puuttumisena. Myös joidenkin pelaajien panos jäi paljon odotettua alhaisemmaksi."\nRantanen: "Vaikka asia ei välttämättä tullut yllätyksenä, niin maalinteko oli jälleen todella vaikeaa. Pelaajilla on aina valtava sopeutuminen kansainvälisissä peleissä siihen, että mitään ei saa ilmaiseksi. Pelkkien maalipaikkojen luomiseen täytyy tehdä valtavasti työtä."\nKoivurinta: "Minä kaipaisin meidän hyökkäyspeliimme lisää aktiivisuutta, varsinkin pallottomien pelaajien aloitteita tarvittaisiin paljon enemmän. Palloa pitäisi pystyä pitämään paremmin omalla joukkueella, muuten peli menee liikaa pelkäksi rimpuiluksi. Nämä ovat näitä ikuisuuskysymyksiä, lisää taitoa ja pelikäsitystä..."\nAhola: "Vaikka tässä puhutaan pienistä pojista, niin henkisen kantin kestävyyttä kaivattaisiin enemmän. Tarvitsemme niitä pelaajia, jotka pystyvät ja uskaltavat pelata todella tiukassa paikassa."\nVastaus #19 : 28.05.2009 klo 14:36:24\ntässäpä myös ihan ansiokas faktakirjoitus tähän topikkiin:\nEM-lopputurnaukseen valmistautuvan Suomen alle 21-vuotiaiden maajoukkueen nimilista kertoo HJK:n juniorityön vahvuudesta.\nViime vuosina koko HJK:n organisaatiota on arvosteltu oman juniorityön "laiminlyönnistä". Klubi 04:n GM Juha Saukkonen haluaa tuoda esiin mitalin toisen puolen.\n- Kun alle 21-vuotiaiden maajoukkueen valmentaja Markku Kanerva julkisti 22 miehen ryhmänsä EM-lopputurnaukseen, kävin listan nopeasti läpi. Miltei kolmannes pelaajista on ollut mukana Nollanelosen toiminnassa. Viisi pelaajaa kuuluu meidän "Hall of Fame" -kerhoon (Raitala, Parikka, Toivio ja Hetemajn veljekset), Jussi Vasara ja Juha Hakola ovat pelanneet meillä muuten. Lisäksi Ilari Äijälä sekä "Sakke" Mattila olivat 40:n pelaajan listalla, mutta eivät jostain syystä tulleet valituiksi lopulliseen ryhmään.\nSaukkonen haluaa kiittää myös niitä pienempiä kasvattajaseuroja, joista monet pelaajat ovat tulleet HJK:hon.\n- Tosiasia kuitenkin on, että ratkaisevan askeleen kohti ammattipelaajan uraa nämä pelaajat ovat ottaneet Nollanelosessa. Asia tuskin muuttuu jatkossakaan, koska noin neljäsosa kaikista poikien maajoukkuepelaajista on klubilaisia. Joskus toivoisi, että tämä asia tuotaisiin julkisuudessa esiin useammin, Saukkonen lopettaa.\nVastaus #20 : 28.05.2009 klo 16:49:12\nEihän siellä honkalaisia olekaan.. Väitänpä, että esim. J. Vasaran uraan on enemmän vaikuttanut se, että tuli ja pelaa Hongassa kuin se, että pelasi Klubi 04:ssä.\nVastaus #21 : 17.06.2009 klo 11:32:32\nVastaus #22 : 18.06.2009 klo 01:27:32\nPaljon pelaajia, sen takia ne on muita suomalaisia edellä. Tietenkin rahapanostus on suurempi.\nVastaus #23 : 18.06.2009 klo 11:29:44\nLainaus käyttäjältä: Bekele - 18.06.2009 klo 01:27:32\nSiis jos puhutaan rehellisesti alkuperäisistä klubilaisista niin niitähän ei todennäköisesti ole ollenkaan. Kaikki on kaapattu eri puolilta pk-seutua muista seuroista 11-16 ikävuoden hujakoilla. Mielestäni kasvattajaseura on se seura jossa pelaaja ensimmäisen kerran pelasi.\nVastaus #24 : 22.06.2009 klo 15:50:53\nHJK-96 saavuttanut hienoja tuloksia kovassa turnauksessa Sweitsissä:\nHJK:n 96-syntyneet viettävät juhannuksen Sveitsissä kovatasoisessa turnauksessa. Tulokset olivat hyviä ja raitapaidat sijoittuivat 21 joukkueen turnauksessa lopulta 15. sijalle.\nWinterhurin turnauksen ensimmäinen pelipäivä 19.6:\nElsbjärn - HJK 2-1\nHJK:n maali: Arttu Häkkinen\nLeverkusen - HJK 2-1\nHJK:n maali: Mauricio Hopsu\nDortmund - HJK 0-1\nHJK:n maali Mauricio Hopsu\nToinen turnauspäivä 20.6:\nHJK - Team Zurich 2-0\nHJK Shaffhausen 1-0\nHJK - Borussia Dortmund 0-1\nHJK - FC Sochaux 1-2\nHJK - GC Zurich 1-2\nHJK - FC Winterhur 1-1\nHJK - FC Aarau 3-1\nHJK-96 sijoittui turnauksessa lopulta 15. sijalle. Joukkueita turnauksessa oli 21.\n« Viimeksi muokattu: 22.06.2009 klo 15:52:00 kirjoittanut Töps »


azorit_20190713 - Dive Travel Finland Oy\nKoe yksi maailman parhaimmaksi saarikohteeksi valittu São Miguel!\nAzorit on luontomatkailijan unelmakohde! Azorit sijaitsevat keskellä Atlantia, noin 1500 kilometrin etäisyydellä Portugalin rannikolta. Azorit koostuvat yhdeksästä tuliperäisestä saaresta ja saariryhmä kuuluu Portugalille. Aktiivimahdollisuudet saarella ovat loputtomat ja kaunis luonto sekä uskomaton merielämä hurmaavat matkailijan. National Geographic on valinnut saaren useita kertoja maailman parhaimmaksi saarikohteeksi.\n7 yön majoitus huoneistossa, jaettu 2 hlö huone, aamupala\nSukellusta Azoreilla -video\nDive Travel Finland järjestää ryhmämatkan São Miguelin saarelle Azoreille heinäkuussa 2019. Lähdemme matkaan Helsingistä 13.7 ja lennämme São Miguelin saarelle Ponta Delgadaan. Ponta Delgadasta matkaamme Vila Franca do Campon kylään. Majoitumme aivan Vila Franca do Campon sataman läheisyydessä, Apartamentos Vila Marissa. Sukelluskeskus sijaitsee aivan lähellä, n. 200m kävelymatkan päässä. Matkapakettiin kuuluu 5 sukelluspäivää, 2 sukellusta per sukelluspäivä. Sukellukset ajoittuvat aamupäivään, joten iltapäivisin on hyvin aikaa tutustua saaren kauniiseen luontoon ja osallistua halutessaan retkille. Suosituimmat retket saarella ovat ehdottomasti valas- sekä delfiinisafarit ja eri patikointiretkiä. Lähdemme Azoreilta takaisin Helsinkiin 20.7 illalla. Takaisin Helsingissä olemme 21.7 aikaisin aamulla.\nKesäaikaan Azoreilla veden lämpötila nousee parhaimmillaan noin 24 asteeseen. Näkyvyys on parhaimmillaan jopa 40m! Täällä voit nähdä isoja kalaparvia sekä aika ajoin ohi uivia mobula -rauskuparvia. Muutoinkin alueella asuu isoja rauskulajeja. Kohteessa tavataan tuhatpäisiä baracuda ja trigger fish -parvia. Kohde sopii loistavasti myös ei-sukeltaville. Sukellukset operoi yksi alueen tunnetuimmista sukelluskeskuksista, Espírito Azul.\nVedenalaiset maisemat Azoreilla on varsin jylhät. Vuosituhansien saatossa muodustuneet kanjonit ja tunnelit ovat tunnusomaisia Azorien vedenalaisessa maisemassa. Jylhä maisema pääsee oikeuksiinsa Azorien kirkkaissa vesissä. Sukelluskohteena matkalla on mm. Vila Franca do Campon edustalla sijaitseva "kraateri-saari", Ilhéu de Vila Franca do Campo. Tämä saari kuvataan usein São Miguelin mainoskuvissa ja videoissa (kuva ja video jäljempänä).\nSukelluskohteena on myös Dori-hylky, sijainti saarten pääkaupungin, Ponta Delgadan edustalla.\nMajoitumme siisteissä ja hyvin varustelluissa huoneistoissa Vila Franca do Campon sataman vieressä. Majoitus sijaitsee hyvin keskeisellä sijainnilla kaikkien kylän palveluiden lähellä. Sukelluskeskukselle on matkaa vain n. 200 metriä. Huoneistoissa majoittuu yhteensä 2-4 henkilöä. Talossa on terassalue sekä grilli asukkaiden vapaassa käytössä lomansa aikana. Kaikissa huoneistoissa on ilmasointi, mikro, leivänpaahdin, kahvinkeitin, vedenkeitin ja jääkaappi. Pyyhkeet ja liinavaatteet kuuluvat huoneistojen varustukseen. Osassa huoneistoissa on oma keittiö.\nSukeltajat 1.495 €/hlö\nEi-sukeltavat 1.195 €/hlö\nLennot Helsinki - Ponta Delgada - Helsinki\nMajoitus 7 yötä jaetussa 2 hlö:n huoneistoissa, Apartamentos Vila Mar, aamupalalla\nOman huoneen lisä +315€\n500€ varausmaksu varauksen yhteydessä


Rahapelaamisen sanastoa - Suomalaiset Nettikasinot\nSuomalaisilla nettikasinoilla pelaamiseen ei vaadita kovin kummoista akateemista taustaa. Jos verkkopankin käyttö onnistuu niin pääsee jo pitkälle. Harrastukseen syvemmin perehtyessä voi kuitenkin törmätä esimerkiksi keskustelupalstoilla tai striimiä seuratessa kasinotermistöön joka ei ole aloittelijalle aina selvää.\nNiinkuin monessa muussakin harrastuksessa kasinopelaajien kesken käytetään paljon lyhenteitä ja englanninkielistä sanastoa jolle ei välttämättä ole hyvää suomennosta. Tässä joitakin kootusti.\nAffi eli affiliaatti. Affiliaattimarkkinointi suomennetaan kumppanuusmarkkinoinniksi, ja se on hyvin yleistä kasinoalalla. Esimerkiksi monet Twitch-palvelussa kasinopelejä striimaavat ovat affeja, eli saavat rahaa kasinoilta houkutellessaan sinne pelaajia.\nBonus, bonari. Bonukset ovat varmasti kaikille tuttuja, mutta niiden yksityiskohtiin liittyy usein epäselvyyksiä. Tässä joitakin bonuksiin liittyviä termejä:\nNo depo, eli no deposit = ei talletusta. Bonusraha joka annetaan ilman että pelaaja tallettaa lainkaan. Harvinaista herkkua, joskus hyvin pienenä summana rekisteröitymisen yhteydessä tai palkintona/hyvityksenä hyvälle asiakkaalle.\nNon-sticky bonus on bonusrahaa joka ei sido talletusta kasinolle. Ensin pelataan oikea raha, ja jos voittaa, voi kotiuttaa ja luovuttaa bonusrahan kasinolle.\nReload eli ”uudelleenlataus”, erotuksena vain uusille asiakkaille tarjottavaan tervetulobonukseen. Kasino voi tarjota esimerkiksi viikottaista reload bonusta talletuksile.\nForfeitable eli luovutettava bonus. Bonusraha jonka voi milloin tahansa poistaa tililtä. Sen jälkeen oikean rahan voi kotiuttaa.\nBonuspeli eli freespinnit. Useissa kolikkopelesissä oleva ominaisuus joka käynnistyy tyypillisesti kolmella tai neljällä erikoissymbolilla. Bonuspeliin liittyy mahdollisesti korotettuja voittokertoimia. Usein isoimmat jättivoitot peleistä tulevat freespinnien kautta.\nFeature drop eli Bonus buy. Slotti jossa yllämainitun bonuspelin voi ostaa suoraan rahalla. Hinta riippuu pelistä ja panoksesta. Näillä saa pelikassan nopeasti tyhjäksi jos onni ei suosi. Näitä löytyy muun muassa Big Time Gaming-yhtiön peleistä.\nGame Show. Yleistermi uudentyyppisille livecasinon peleille joihin on haettu TV:n game show eli visailuohjelmien tunnelmaa. Esimerkkinä Evolution Gamingin Crazy Time, Mega Ball ja Dream Catcher.\nIK eli ilmaiskierrokset. Tarjousten yhteydessä ilmaiskierroksista käytetään joskus lyhennettä ik, eli esim 100% bonus + 50 ik. Ilmaiskierroksien voittoihin liittyy usein sama kierrätysvaatimus kuin bonusrahaan.\nKivijalka, kivijalkakasino. Kivijalasta puhutaan vastakohtana online rahapelaamiselle. Kattaa siis kasinot ja kioskit ynnä muut fyysiset pelipaikat.\nKierrätysvaatimus, eng. wagering. Lähes aina bonusrahaan liittyy kierrätysvaatimus joka ilmaistaan kertoimena. Esim. 40X tarkoittaa että bonuksen summa tulee pelata kasinolla 40 kertaa ennen kuin se muuttuu oikeaksi rahaksi. Joskus kierrätysvaatimukseen sisällytetään myös talletetun rahan osuus.\nKYC eli Know Your Customer. Pankkimaailmasta tuleva termi joka tarkoittaa että rahaa käsittelevän yrityksen on tunnistettava asiakkaansa ja tarvittaessa selvitettävä rahojen lähde. Kasinoiden KYC-prosessi tarkoittaa yleensä henkilöllisyyden, osoitteen ja mahdollisesti myös tulojen todistamista dokumentein.\nMGA ja Curacao. Luotettavat nettikasinot toimivat jonkin maan viranomaisen myöntämällä lisenssillä. MGA on näistä suomenkielisillä nettikasinoilla yleisin ja viittaa Maltan peliviranomaiseen. Curacaon lisenssillä toimii runsaasti pelisivustoja, mutta sitä ei pidetä aivan yhtä luotettavana eivätkä voitot sieltä ole verovapaita.\nPay N Play myös ”kasino ilman tiliä” tai pikakasino tarkoittaa nettikasinoa jolle ei erikseen rekisteröidytä vaan henkilöllisyys varmennetaan verkkopankin kautta talletuksen yhteydessä. Pay N Play on Trustly-maksuvälittäjän tavaramerkki, ja myös Trustly-kasinoista puhutaan.\nRogue on englannista lainattu termi joka tarkoittaa rosvoa. Käytetään joskus ei-niin-luotettavista kasinoista jotka saattavat toimia ilman lisenssiä. Näitä on syytä välttää.\nRTP eli palautusprosentti tarkoittaa sitä kuinka paljon peli teoriassa keskimäärin palauttaa panoksesta pelaajalle. RTP:n kohdalla on huomattava että se lasketaan miljoonien panostusten keskiarvona.\nSlotti eli kolikkopeli, hedelmäpeli. Slotit ovat nettikasinoiden suosituin pelimuoto, tosin livekasino kasvattaa osuuttaan koko ajan.\nTalon etu eli house edge on eräänlainen käänteisluku palautusprosentille. Eli jos RTP on 95%, on talon etu 5%. Kaikki rahapelaamiseen liittyvä bisnes, kivijalassa ja netissä, perustuu siihen että talon etu takaa kasinon eli ”talon” jäävän voitolle pitkällä aikavälillä.\nVolatiliteetti, varianssi tarkoittaa vaihtelevuutta eli sitä miten tasaisesti pelistä saa voittoja. Korkean volatiliteetin peleissä niitä tulee harvoin, mutta ne ovat potentiaalisesti isompia. Volatiliteetille ei voi antaa tarkkaa lukuarvoa kuten palautusprosentille. Joskus sitä kuvataan kasinoilla esim. kuvallisella 1-5 asteikolla.\nWild eli villi on useimmista kolikkopeleistä löytyvä symboli joka korvaa kaikki muut voittolinjalla. (Yleensä bonussymbolia eli scatteria lukuunottamatta. Sticky wild on villi joka jää pelikentälle kierroksen jälkeen. Joskus esimerkiksi freespinnien ajaksi.\n© 2021 Suomalaiset Nettikasinot • Built with GeneratePress


Miksi kuolemasta kannattaa puhua? Asiantuntijat kertovat | Anna.fi\nKaisa Karirannan (vas.), Sanna Pelliccionin ja Auli Kukkosen järjestämässä Kalman kahvilassa puhuttiin muun muassa omista hautajaissuunnitelmista.\nKuolemasta on pitkään vaiettu, mutta viime aikoina se on noussut suoranaiseksi puheenaiheeksi ja tapahtumien teemaksi. Miksi? Pitäisikö siitä puhua enemmän? Entä millainen lopulta on hyvä kuolema?\n16.2.2020 Teksti: Iina Alanko Kuvat: Sampo Korhonen ja Sara Pihlaja\nHaluatko, että puen päällesi arkkuvaatteen?\nNyökkään, ja saattajani Tuuli Malla pujottaa ylleni selästä auki olevan kaavun ja solmii sen niskasta kiinni. Hetkeä aiemmin hän on pessyt käteni viileään veteen kastetulla liinalla ja riisunut kenkäni pois.\nKatson avointa ruumisarkkua, joka lepää edessäni Helsingin Tuomiokirkon kryptassa punaisen kankaan päällä, kansi vierellään. Se on osa Ars Moriendi -kaupunkifestivaalia, jonka aikana voi pohtia kuolemaa eri näkökulmista. Esimerkiksi näin, kokeilemalla millaisia ajatuksia ja tuntemuksia ruumisarkussa makaaminen itsessä aiheuttaa.\nTamminen arkku on vuorattu valkoisella kankaalla. Sen ympärillä on kymmenkunta tuolia, sivupöydällä lepattavat Tuulin äsken sytyttämät kynttilät.\nIstahdan yhdelle tuoleista ja mietin, keitä ympärillä istuisi, jos olisin oikeasti kuollut. Kuka kantaisi arkkuni kirkosta ulos, millaisen kukan tyttäreni toisi?\nKun astun arkkuun, jalkojeni alla rapisee. Välitilassa, aluskankaan alla on olkia tai puulastuja puista leposijaa pehmittämässä. Kyykistyn ja käyn makuulle. Tyyny on pehmeä sekin.\nTuuli asettelee arkkuvaatteeni kauniisti ja käteni ristikkäin, lopuksi hän vetää vielä päälleni valkean silkkisen peiton. Se, samoin kuin arkkuvaate ja arkku, on lainattu hautaustoimistosta. Ne tulevat joskus jollekin toiselle, oikealle vainajalle.\nSuljen silmäni ja huomaan yllätyksekseni, että arkussa on hyvä olla. Se tukee kehoa, ympäröi minua jämäkästi. Se on oudon lohdullinen ajatus: vaikka muu ruumiini haudassa hajoaisi, luuni pysyisivät paikallaan.\nSaattajani laittaa korvilleni kuulosuojaimet, ja laskeudun hiljaisuuteen. Kun kansi lasketaan päälleni, seuraan silmilläni valokaistaleen kapenemista. Sitten on pimeää.\nArs Moriendi -festivaalilla sai kokeilla, millaisia ajatuksia ja tuntemuksia ruumisarkussa makaaminen itsessä aiheuttaa.\nMitä hyvä kuolema pitää sisällään?\nTyöpäivä ohi! Ars Moriendin järjestäneeseen työryhmään kuuluva Lauri Jäntti asettelee takkinsa ravintolatuolin selkämykselle. Ystäviensä ja kollegojensa kanssa paljon kuolemaa pohtinut uskontotieteilijä, kaupunkitaiteilija ja -aktivisti saapuu tapaamiseen kertomaan mietteistään ensimmäistä kertaa järjestetyn festivaalin jälkeen.\nArs moriendi on latinaa ja tarkoittaa suomeksi kuolemisen taitoa. Myöhäiskeskiajalla eli 1400–1700-luvuilla oikein tai hyvin kuolemisesta kirjoitettiin oppaita, jotka sen ajan mittapuulla nousivat jopa aika suureen suosioon.\n– Festivaalilla halusimme luoda puitteet ja tilan, jossa kuka tahansa saattoi mahdollisimman rikkaalla tavalla – esimerkiksi keskustelujen, tanssin tai runouden avulla – viipyä kuoleman äärellä ja pohtia, mitä se hänelle itselleen merkitsee, Lauri kertoo.\nEi ole sattumaa, että kaupunkikulttuuria ja taidetta yhdistävä kuolemafestivaali järjestettiin juuri nyt. Tarve puhua vaietusta, vaikeasta aiheesta on kuplinut pinnan alla jo jonkin aikaa ja pulpahtelee esiin siellä täällä. Ajan merkkejä on vaikkapa se, että tosi-tv-julkkis raportoi kuolemaan johtavan sairautensa etenemisestä Instagramissa. Tai se, että on syntynyt uusi ammattinimike kuolemakouluttaja, joka järjestää viimeisen avun kursseja. Tai se, että ex-ministerin naistenlehtihaastattelun pääteemana on kuolinsiivous.\nKuolema tulee lähelle myös Instagramissa ja Facebookissa, joissa läheisten kuolemasta kerrotaan puolitutuillekin julkisissa päivityksissä. Aiheesta ilmestyy kasapäin kirjoja, viimeisten puolen vuoden aikana muun muassa kuolematyöntekijöiden arkea kuvaava Matka mullan alle, omin käsin täydennettävä Kun minua ei enää ole sekä kuolemasta käytännönläheisesti kertova Hyvä kuolema.\nKuolemapohdiskelun ytimessä on kysymys siitä, kuinka taata ja saada hyvä kuolema paitsi itselleen myös läheisilleen. Lääketieteellisesti ajatellen kyse on mahdollisimman kivuttomasta ja kärsimyksestä vapaasta palliatiivisesta ja saattohoidosta. Mutta mitä muuta hyvä kuolema pitää sisällään?\nLauri toteaa, että kysymys on hyvin henkilökohtainen ja jokaisella on hyvästä kuolemasta omanlaisiaan ajatuksia.\n– Mutta erilaisten käsitysten taustalla on varmaan myös joitain kaikille yhteisiä piirteitä. Yksi niistä lienee se, että kuolema on tavalla tai toisella käsitelty ja hyväksytty sekä kuolevan että hänen läheistensä puolesta. Että kaikki asiat, jotka on tarpeellista tai tärkeää sanoa, on sanottu.\nJa se, ettei kuolisi yksin.\n– Villi veikkaukseni on, että tärkeintä on sanoa niille, joita rakastaa, että rakastaa. Luulen, että muidenkin tunteiden – surun, pettymyksen, vihan – jakaminen kuuluu hyvään kuolemaan.\nTunnetyön tekeminen kuoleman ympärillä on kuitenkin helpommin sanottu kuin tehty.\nLauri Jäntti kuuluu työryhmään, joka järjesti taidetta, tutkimusta, esitystapahtumia ja keskustelutilaisuuksia sisältävän Ars Moriendi -festivaalin.\n”Kun konkreettiseen kuolemaan ei arjessa törmää, siitä puhuminenkin on muuttunut vieraaksi”\nSuomessa kuolee vuosittain noin 50 000 ihmistä ja valtaosa heistä sairaaloissa. Kuolemaan eivät johdattele eivätkä sitä lähimpänä seuraa omaiset vaan hoitohenkilökunta, lääkärit ja sairaanhoitajat. Kuoleman jälkeen ruumiista huolehtivat vainajatyöntekijät, hautausurakoitsijat, suntiot ja papit.\n– Kun konkreettiseen kuolemaan ei arjessa törmää, siitä puhuminenkin on muuttunut vieraaksi ja vaikeaksi. Pelätään taikauskoisesti, että kuolemasta puhuminen manaa kuolemaa, tuo sitä lähemmäs. Kuolema on tabu, joka kohdataan vain pakon edessä, Lauri sanoo.\nAiheen vaikeus näkyy hänen mukaansa monin tavoin.\n– Kuolemaa ei uskalleta ottaa puheenaiheeksi ikääntyvien vanhempien kanssa. Vakavasti sairastuneista etäännytään, koska ihmiset eivät tiedä, miten kuolevaa lähestytään tai mitä heidän pitäisi sairas- tai kuolinvuoteen äärellä tehdä tai sanoa. Lähipiiri, niin uskon, useimmiten säilyy kuolevan ympärillä, mutta muiden on helpompaa katsoa poispäin.\nNimenomaan kuolevan kohtaaminen on Laurin mukaan kaikkein vaikeinta, ei kuolema sinällään.\n– Moni suhtautuu ongelmiin niin, että ne pitää ratkaista. Kuolemaan ei ole olemassa ratkaisua, eikä se ole tarkoituskaan. Sen äärellä tärkeintä on läsnäolo, kanssaeläminen ja kuuntelu.\nKaikesta ei voi eikä tarvitse puhua ääneen.\n– Asiaa voi käsitellä esimerkiksi taiteen tai yhteisen kokemuksen avulla. Pieni kädenpuristus tai ohikiitävä katse voi joskus välittää kaiken sen, mitä ei osaa sanoittaa eikä sanoa.\nKalman kahvilassa puhutaan kuolemasta kahvikupin äärellä\nKeskitalven harmaa valo siivilöityy Helsingin Arabiassa sijaitsevan Annalan puuhuvilan ristikkoikkunoiden läpi. Kahvilan nurkkapöydässä istuu kolme naista – Sanna Pelliccioni, Auli Kukkonen ja Kaisa Kariranta. Kuukautta aiemmin he pitivät täällä ensimmäisen Kalman kahvilansa.\nJo 70 maassa toimivan, vapaaehtoisuuteen perustuvan konseptin idea on yksinkertainen: tavalliset ihmiset kokoontuvat tee- tai kahvikupposen ääreen puhumaan kuolemasta.\n– Kuka tahansa voi kutsua Kalman kahvilan koolle, ja ne ovat avoimia kaikille, oli vakaumus mikä tahansa. Sen kummempia sääntöjä tai ohjeita ei ole, Annalan tapahtuman primus motor Sanna kertoo.\nSannaa, Aulia ja Kaisaa yhdistää halu ja tarve puhua kuolemasta ja jakaa ajatuksiaan muiden kanssa.\nKuvittaja Sannan kuolemapohdinnat alkoivat hänen kolmivuotiaan lapsensa kysyttyä, pannaanko hänet ja veljensä kuoltuaan samaan kuoppaan isovanhempien kanssa.\n– Se liikutti minua kovasti ja osui omaan kuolemanpelkooni. Olin pitkään miettinyt, että Suomessa – sekä omassa suvussani että yhteiskunnassa yleisemminkin – puhutaan kamalan vähän kuolemasta.\nSyntyi myös jotain uutta: Sannan kuvittama, lapsille suunnattu kuolema-aiheinen kirja Muistan sinua rakkaudella yhdessä Maami Snellmanin ja Kiti Szalain kanssa.\nPappina työskentelevä Kaisa aloitti viime kesänä työt seurakunnassa, jossa on paljon hautaan siunaamisia. Hän toivoi oppivansa Kalman kahvilassa sanoittamaan kuolemaa, löytämään sille lisää sanoja.\n– Raamattu puhuu kuolemasta todella symbolistisesti ja oudosti. Puheet helmiporteista tai kultaisista kaduista eivät lohduta ihmistä, joka suree.\nHautajaiset herättävät Kaisassa myös omakohtaisia kysymyksiä ja ajatuksia.\n– Asia on ajankohtainen joskus minullekin ja sitä ennen vanhemmilleni. Pohdin paljon sitä, miten kuolemaan pitäisi valmistautua.\n”Kuolemasta puhuminen häivyttäisi pahimpia kauhukuvia”\nKaisa huolehtii kuolleista heidän viimeisellä matkallaan, Auli taas on lääkärinä hoitanut paljon vakavasti sairaita ja kuolevia.\n– Kuolemaa kohtaan tunnettu kauhu ja tuntemattoman pelko ovat ihan ymmärrettäviä, koska siihen ei voi koskaan täysin valmistautua. Se voi olla mitä vain, kaukana kauniista tai romanttisesta. Uskon, että puhuminen auttaisi siihenkin, häivyttäisi pahimpia kauhukuvia.\n– Kuolemasta puhuminen on elämän palveluksessa, kommentoi siihen Kaisa ja jatkaa:\n– Mitä enemmän tiedostaa sen, että jonain päivänä joutuu luopumaan kaikesta, sitä kiitollisemmin suhtautuu siihen kaikkeen, mitä juuri tällä hetkellä on, arkiseen aherrukseenkin.\nAuli kertoo vielä tapahtumasta, joka muutti hänen ajatteluaan kuoleman suhteen.\n– Olin paikalla, kun isäni kuoli. Kuoleman hetkellä tunsin aivan selvästi, että isäni ruumiista lähti jotain, joka jäi hetkeksi aikaa huoneeseen, ympärilleni ja yläpuolelleni. Kokemus aiheutti sen, että aloin uskoa sielun – tai energian, se on sielulle modernimpi nimi – olemassaoloon.\n– Sitä en tiedä, minne sielu kuoleman jälkee menee tai onko sillä kuolevan persoona, ne ovat minulle sivuseikkoja.\nKysymys siitä, olisiko parempi kuolla äkisti saappaat jalassa vai ei, jakaa ihmiset kahtia\nNaiset ottivat Kalman kahvilan ilmoituksia varten Aulin keittiössä kuvan, jossa oli monenlaista kukkaa ja kuppia.\n– Se symboloi sitä, että keskustelukin voi olla epämuodollista, värikästä ja rönsyilevää, Sanna sanoo.\nSovittuna päivänä naiset kantoivat Annalan pikku huoneeseen kolme pöytää ja 11 tuolia, ja juuri sen verran niitä tarvittiin. Osallistujina oli sekä miehiä että naisia, iältään kaksikymppisestä yli 80-vuotiaaseen.\n– Puhetta pulppusi niin, että puolitoista tuntia meni yhdessä hujauksessa. Tuntui, että vasta pääsimme alkuun, Sanna sanoo.\nOman kuoleman käsittelyyn päästiin hautajaisten kautta.\n– Kun alettiin puhua omista hautajaisista, tunnelma keveni. Jokainen halusi kertoa omista suunnitelmistaan. Puheissa oli huumorintajuista, sarkastista soundia, Sanna kertoo.\nKysymys siitä, olisiko parempi kuolla äkisti saappaat jalassa vai ei, tuntui jakavan ihmiset kahtia.\n– Ortodokseilla on rukous, jossa pyydetään varjelusta pahalta äkkikuolemalta, Kaisa kertoo.\n– Tuon rukouksen kautta olen tajunnut, että äkkikuolema ei ole hyvä. Parempi on lähteä valmistautuneena eikä jättää ihmisiä suremaan vaikkapa sitä, että sovinnon mahdollisuutta ei enää ole.\nKulttuuriantropologi ja tutkija Taina Kinnunen kauhistui ensin ajatusta äitinsä kotona tapahtuvasta saattohoidosta. – Se oli lopulta hyvin luontevaa ja tärkeä kokemus.\n”Kosketus on tehokkain tapa ilmaista, että olen tässä sinua varten”\nKulttuuriantropologi ja tutkija Taina Kinnunen ihailee Tampereen keskustan kupeessa sijaitsevan Näsilinnan palatsin arkkitehtuuria. Nykyisin Milavidan museona toimiva rakennus on oiva paikka puhua kuolemasta: ensimmäisen omistajan, tehtaanpatruuna Peter von Nottbeckin vaimo kuoli siellä esikoiskaksostensa synnytykseen ja Peter itse seitsemää kuukautta myöhemmin. Kansalaissodan aikaan palatsi miehitettiin kahdesti: ensin punaiset valkoisilta ja sitten valkoiset punaisilta. Menneistä kauheuksista muistuttavat verijäljet ovat syöpyneet yläkerran museon lattiaan.\nTaina on pitkän linjan tiedenainen, joka on tutkinut muun muassa kosketuksen merkitystä ammatillisessa hoitotyössä. Hänen kirjansa Vahvat yksin, heikot sylityksin taas perustuu eri-ikäisten suomalaisten kosketuselämänkertoihin.\n– Kuolema tuli esiin, kun tutkittavilta kysyttiin tärkeistä ja merkityksellisistä tapahtumista, jotka liittyvät kosketukseen. Oma sairastuminen tai läheisen kuolema ovat sellaisia.\nSuomalaisilla on Tainan mukaan pitkä pidättyväisyyden ja yksin pärjäämisen perinne, jonka varjo lankeaa kauas. Rohkean lähestymisen sijaan me mieluummin vetäydymme, annamme toisen ”olla rauhassa”.\n– Omaistenkin täytyy usein ylittää tietty kynnys, jotta he pystyvät koskettamaan ja hoitamaan kuolevaa läheistään. Joillekin se on vaikeampaa, joillekin itsestäänselvää.\nHoitoalan ammattilaisten haastattelututkimuksessa nousi esiin koskettava tarina kuolemansairaasta miehestä.\n– Oli tullut puhe tulevaisuuden toiveista – ihminen kun kurkottaa aina kohti tulevaisuutta, oli sitä jäljellä tunti tai vuosia. Iäkäs mies oli toivonut, että joku vielä kerran halaisi häntä ennen kuin hän kuolee.\nParempi kuin odottaa, että toinen pyytää kosketusta, on vaikkapa kysyä, haluaako tämä sitä.\n– Kosketus on tehokkain ja vastaansanomattomin tapa ilmaista, että olen tässä sinua varten ja hyväksyn sinut sellaisena kuin olet. Että suojelen sinua kaikelta pelottavalta.\nTaina uskoo, että kuolemasta aletaan puhua entistä rohkeammin.\n– Jonkinlainen lakipiste kuoleman piilottamisessa on nyt saavutettu. Ihmiset haluavat kuoleman takaisin elämäänsä.\nJos kipu tai kuolemisen tapa pelottaa, siitä kannattaa puhua\nTainan oma äiti kuoli vain muutama kuukausi sitten.\n– Hän oli kotona saattohoidossa, ja olin yksi niistä, jotka saattelivat hänet kuolemaan.\nHoitaessaan aiemmin hieman etäiseksi jäänyttä äitiään Taina huomasi, että matka kohtaamiseen ja kosketukseen oli kuin sipulin kuorimista.\n– Lopulta jäljellä oli vain ydin, kosketus ja läsnäolo.\nLäsnäolo kuoleman äärellä on Tainan mukaan paitsi kosketusta, myös tekoja, asentoja, asettautumista kuolevan rinnalle.\n– Myös ruumiin asennoilla on merkitystä. Niillä joko avataan itsensä tai suljetaan toinen pois. Kyse on hyvin konkreettisesta kehon kielestä ja osin myös ylettymisestä sanojen tuolle puolen.\nSaattohoito ei pääty kuolemaan vaan jatkuu kuolleen kunnioittavana kohteluna sen jälkeenkin.\n– Äidin kuoltua minä ja siskoni pesimme ja puimme äidin kauniisiin, violetteihin vaatteisiin, joita hän oli toivonut.\nÄiti makasi vielä kotona vuoteellaan yhden yön. Seuraavana päivänä sisarukset ja hautaustoimiston työntekijä nostivat hänet yhdessä arkkuun. Senkin voi ostaa valmiiksi kotiin.\n– Niin meille Oulun hyvin edistyksellisestä kotisaattohoidosta kerrottiin. Menimme veljeni kanssa hautaustoimistoon ja valitsimme yksinkertaisen puuarkun, kannoimme sen peräkärryyn ja veimme autotalliin odottamaan.\nTainan äiti pelkäsi kipua ja kärsimystä, jota kuolemaan mahdollisesti liittyisi.\n– Se on kuolevien viimeinen pelko. Eniten, ihan hirveästi, äiti pelkäsi tukehtumista.\nTaina kuuli saattohoitoon perehtyneeltä tuttavaltaan palliatiivisesta sedaatiosta, jossa ihminen vaivutetaan syvään uneen ja hän saa kuolla nukkuessaan. Myös lääkärit ehdottivat sitä myöhemmin.\nJos kipu tai kuolemisen tapa pelottaa, siitä Tainan kokemuksen mukaan kannattaa puhua. Omaisten olisi hyvä olla siinä aloitteellisia ja tukea kuolevaa.\n– Sedaatio oli äidille hirveän suuri henkinen helpotus. Hän lähti tästä maailmasta rauhallisesti, syvässä unessa.\n”Kuka on vuoteeni vierellä, kun kuolen?”\nLäheisen kuolema sysää ajattelemaan myös omaa kuolemaa, Taina uskoo.\n– Ajattelen sitä itse aika useinkin. Olen tavallaan seuraavana etulinjassa nyt, kun vanhempani ovat kuolleet.\nOman kierteensä kuolemapohdintoihin tuo se, että Taina on sinkku eikä hänellä ole lapsia.\n– Minulla on toki ystäviä, muttei omaa perhettä. Kuka on vuoteeni vierellä, kun kuolen?\nTaina tuskin on ainoa, joka asiaa miettii.\n– Yksineläjien määrä kasvaa koko ajan. Hoiva-alan ammattilaisten osuus kuolemaan saattajina varmaan korostuu tulevaisuudessa entisestään. Jokohan se näkyy sairaaloissa?\nTaina viittaa brittiläisen sosiologin Anthony Giddensin ajatuksiin intiimien suhteiden aikakaudesta.\n– Nyky-yhteiskunnassa ei ole pakottavia perhe- ja muita siteitä, vaan kaikki perustuu vapaaehtoisuuteen. Kaikki rakastavat ihmissuhteet täytyy jollain lailla myös ansaita. Se johtaa väistämättä siihen, että ihmiset alkavat pohtia tällaisia kysymyksiä. Meidän sinkkujen kuolinvuoteelle ei tule ehkä kukaan.\nTuuli Malla oli saattajana Ars Moriendin performanssissa, jossa sai kokeilla arkussa makaamista.\nArkussa makaaminen herätti monenlaisia tuntemuksia\nArkun pimeydessä hengitän pari kertaa syvään ja yritän kuulostella tuntemuksiani.\nItse asiassa siinä on aika hyvä maata. Kannen tiiviys miellyttää minua aluksi erityisen paljon. Madot tai muut öttiäiset eivät pääsisi kimppuuni ennen kuin puu olisi hajonnut ympärilläni. Siinä vaiheessa minusta ei olisi enää ruoaksi kenellekään.\nSitten käy kuten pelkäsin. Mieleeni alkaa hiipiä kamalia tarinoita elävältä haudatuista. Sydämeni alkaa hakata ja tuntuu, että ilma loppuu.\nKoputan sovitusti arkun kanteen, ja se nostetaan yltäni pois. En ole paniikissa, mutta en halua jäädäkään.\nKotiin kävellessäni mutustelen kokemusta ja päädyn siihen, että arkkuvierailuni oli voittopuolisesti positiivinen. Olen aina kammonnut arkkuhautausta, nyt voisin jopa harkita sitä.\nIllalla uni ei kuitenkaan tule, kun ajatukset vievät päälleni lipuvaan arkun kanteen ja viimeiseen valonpilkahdukseen ennen pimeyttä. Mielen valtaa taikauskoinen pelko. Olenko ihan hullu, leikinkö tulella menemällä arkkuun makaamaan, kutsunko kuolemaa luokseni? Ehkä saan ensi yönä sydänkohtauksen tai kuolen jotenkin muuten.\nKun aamulla herään, olen siitä hyvin, hyvin iloinen. Olen elossa! Muistan tunteen pitkään.\nTuntuu oikealta mennä kuolevan lähelle, silittää hänen otsaansa\nParia viikkoa myöhemmin saan iltauutisten aikaan puhelun. Erään rakkaani rakas, tärkeä minullekin, tekee kuolemaa, ehkä jo tänä yönä.\nEn ahdistu enkä pelästy, tämä oli odotettavissa. Tuntuu itsestäänselvältä lähteä sairaalaan sekä tueksi että jättämään jäähyväiset.\nÄänekkäästi ja vaivalloisesti hengittävä vanhus ei minua enää näe eikä kuule, mutta kaiken tämän kuoleman tutkimiseni jälkeen tuntuu oikealta mennä hänen lähelleen, puhua hänelle hiljaa ja kiittää siitä, kuinka hyvä mies hän oli. Silittää hänen otsaansa, kaikessa rauhassa, ilman kiirettä minnekään.\nEn tiedä, kuvittelenko, mutta vaikuttaa aivan siltä kuin vanhuksen hengitys kosketuksesta hiljalleen rauhoittuisi. Kun lähden, toivotan hyvää matkaa ja halaan kuolinvuoteen äärelle jäävää lujasti ja pitkään.\nOma matkani pimeän yön ja räntäsateen läpi kotiin on surumielinen, mutta levollinen. Tällaista tämä elämä on.


INNOVAATIOPALKINTO INNOHOMEN JA VIVAGON eWELL-TURVAKONSEPTILLE - ePressi\nINNOVAATIOPALKINTO INNOHOMEN JA VIVAGON eWELL-TURVAKONSEPTILLE\nInnohome Oy, maailman johtava liesiturvalaitteiden valmistaja, on palkittu yhdessä Vivago Oy:n kanssa OHTO-innovaatiopalkinnolla Finnish Security Awards 2015 -kilpailussa. Palkinto myönnettiin yritysten yhteiselle eWell-turvakonseptille.\neWell on maailman ensimmäinen ikäihmisille suunnattu turvakonsepti, joka perustuu ihmisen fysiologisesta tilasta saataviin signaaleihin ja kodinkoneiden käytön seurantaan. Palveluun kuuluva, ranteeseen kiinnitettävä älykäs laite oppii tunnistamaan ikäihmisen normaalin elämänrytmin ja tunnistaa esimerkiksi sairauskohtaukset kuten tajuttomuuden.\nJos laite lähettää varoittavia signaaleja ikäihmisen tilasta (esimerkiksi nukahtaminen liian pitkäksi aikaa tai poistuminen huoneesta), eWell-konseptiin kuuluvat muut turvalaitteet kytkevät automaattisesti lieden pois päältä ja tekevät myös hälytykset kolmansille osapuolille automaattisesti.\nInnohomen ja Vivagon yhteistyön tarkoituksena on lisätä kodin turvallisuutta ja siten pidentää ikäihmisten selviytymistä kotona. Molempien yritysten erityisosaamista ovat automaattiset hälytykset, jotka perustuvat poikkeavaisuuksien havaitsemiseen ihmisen toiminnassa. eWell, nyt palkittu yhteistyökonsepti, tarjoaa kustannustehokkaan ja helposti asennettavissa olevan vaihtoehdon markkinoilla oleville älykotijärjestelmille.\nSekä Innohome että Vivago ovat saaneet tuotteillaan runsaasti kansainvälistä mainetta ja voittaneet lukuisia kansainvälisiä palkintoja, kuten esimerkiksi CES 2016 Innovation Awards Honoree -palkinto (Innohome) ja Ernst & Young Best Telecare Concept 2010 (Vivago). Molemmat yritykset ovat myös voittaneet Tasavallan presidentin Innosuomi-palkinnon.\nFinnish Security Awards on suomalaisen Turvallisuus & Riskienhallinta –lehden järjestämä kilpailu, jonka avulla halutaan nostaa esiin esimerkillistä turvallisuustoimintaa ja niitä turvallisuusinnovaatioita, joita Suomen monipuolisella turvallisuusalalla on. Kilpailun palkinnot jaetaan kerran vuodessa.\neWell-konsepti, muut palkitut sekä palkintokategoriat yksityiskohtaisine tietoineen löytyvät verkosta osoitteesta www.finnishsecurityawards.fi.\nLisätietoja Innohomesta www.innohome.com.\nElektroniikkaKauppaKiinteistötRakentaminenSuunnittelu ja tekniikkaTurvallisuus\nInnohome on vuonna 2005 perustettu suomalainen yritys, joka kehittää, valmistaa, markkinoi ja myy älykkäitä kodin turvalaitteita. Innohome on alansa Pohjoismaiden markkinajohtaja ja noin 90 prosenttia tuotannosta menee vientiin. Innohome tekee tiivistä yhteistyötä useiden maiden paloviranomaisten ja muiden turvallisuusalan toimijoiden kanssa. Innohome tekee yhteistyötä myös EU:n liesiturvatyöryhmässä. Innohome toimii Espoossa.


Omamaamansikka: Iittala Taika Today Showssa!\nYaelian November 16, 2012 at 12:20 PM\nOnpa hieno juttu ,että Iittala pääsee noin hienosti esille maailmassa:)\nJohanna November 16, 2012 at 2:07 PM\nVoit uskoa kuinka äimistynyt olin, kun pöytään oli katettu Taika-astiat. En ennättänyt oikein kuviakaan ottamaan kun en ollut ollenkaan valmistautunut. Kerran aikaisemmin on vilahtanut Lumenen tuotteita, mutta ei tämä kovin yleistä ole.\nPilvi November 16, 2012 at 2:25 PM\nVau! Ja etta Amazonistakin saa, tama on mulle uutta. :) Iittalan ystavana tiedat varmaan FinnStyle-putiikin Minneapolisissa? (finnstyle.com) Pitanee tehda vertailuja heidan nettikaupan ja Amazonin valilla. Vaikka just nyt ei olekaan tahtaimessa iittala-ostoksia (ikava kylla ;)).\nJohanna November 16, 2012 at 3:10 PM\nFinnstyle on tuttu, kuten myös Finnishgifts. Sitten on sellainen kuin fjorn.com. Sieltä saa kaikenlaista skandinaavista. Ja tietysti myös ingebretsens.com. Bed and bath möi Taikaa myös jossain vaiheessa, mutta nyt ei ole ollut pitkään aikaan myynnissä. Mutta sen sijaan Macy's myy sitä online :)\nLady of the Mess November 18, 2012 at 9:14 PM\nHei, itse olen tilannut pari kertaa tällaisesta http://www.cloudberrymarket.com/ Chicagolaisille ystävillemme, lastemme kummeille, Suomi-tuotteita. Esim. joulunaikaan toimitus on nopeampaa sieltä kuin täältä Suomesta;)\nJohanna November 19, 2012 at 5:07 AM\nHei, kiitos vinkistä ja linkistä! Kävin kurkkimassa etenkin salmiakit ja suklaat, sillä tiedän että niitä taas toivotaan.\nHinnat olivat suunnilleen samaa luokkaa kuin Finnisgifts ja Finnstyle, mutta sortimentti oli vähän erilainen.\nLady of the Mess November 21, 2012 at 3:37 PM\nOle hyvä - minä ainakin olen ollut tyytyväinen toimituksiin;) - ja vielä: tulee huomattavasti edullisemmaksikin kuin Suomesta lähettäen: postimaksut on sen verran hintavat. Lisäksi elintarvikkeiden lähetyksessä on aina omat riskinsä - tulli ei oikein tykkää. Ainut mitä vielä valikoimiin kaipaisin, on Turun sinappi - ystävämme ovat siihen aivan hupsuina;)\nJohanna November 21, 2012 at 5:36 PM\nTurun sinapissa on kyllä kieltämättä oma viehätyksensä :) Tosin löysin ihan meidän paikallisen sinapin ja kyllä silläkin hätätilassa pärjää.\nOlet oikeassa, ne postimaksut Suomesta ovat ihan killerit! En käsitä kuinka voikaan maksaa niin paljon. Olen käyttänyt Stockmannin ulkomaanpalveluja ja sitä kautta maksut ovat yleensä suht kohtuulliset.


Potter-teinitähti: ”Ainakin minulla oli alushousut” – Stara\nPotter-teinitähti: ”Ainakin minulla oli alushousut”\nViihdeuutiset 10.7.2009, 11:30 · Stara.fi\nHarry Potter ja puoliverinen prinssi -elokuvan naispääosassa nähtävä Emma Watson tuli vahingossa paljastaneeksi alushousunsa elokuvan maailmanensi-illassa tiistaina Lontoossa. Kuvat tilanteesta levisivät nopeasti viihdelehtiin ympäri maailmaa, mutta tähti itse tyytyi vain naureskelemaan tapaukselle.\nSateiseen ensi-iltaan (katso video tästä) saapunut Emma Watson kasteli kaatosateessa iltapukunsa, jota nostellessa puvun alta pilkottivat teinitähden alushousut. Tilaisuutta tallentaneet kymmenet kuvaajat ikuistivat hetken nopeasti. Watson itse ei edes muista sitä ja hän laskikin leikkiä koko jutusta.\n– Se oli pieni asumoka, sellaista sattuu. En oikeastaan edes muista sen tapahtumista. Ainakin minulla oli alushousut, Emma Watson naureskeli USA Today -lehden mukaan.\nHarry Potter ja puoliverinen prinssi saa Suomessa ensi-iltana 17. heinäkuuta.


Halo 2 PC (DVD) netistä edullisesti | VPD.fi Verkkokauppa\nHalo 2 PC (DVD)\nHALO 2 PC:lle ja VISTAlle on jatkoa todella menestyneelle ja kriitikoiden ylistämälle pelille. Master Chief -geneettisesti paranneltu supersotilas- on ainoa asia säälimättömien covenantien ja koko ihmiskunnan tuhoutumisen välissä.\nDynaaminen valaistus ja varjot, rönsyilevät, mallinnetut ympäristöt ja pakonomainen huomio yksityiskohtiin tekevät pelistä kerta kaikkiaan loistokkaan. Master Chief saa asevalikoimaansa todellisia lisäyksiä, joista monet on väännetty lyötyjen vastustajien nytkivistä kynsistä.\nEnemmän ajettavia kulkuneuvoja: Vielä enemmän tapoja, joilla voi kaahata taisteluun tai tutkia pelin laajoja maastoja. Täydellinen Halo-kokemus: taistelut ihmisten ja Covenant-joukkojen välillä, hurjapäisiä ajoneuvo- ja jalkaväkikohtaamisia, ryhmäpainotteisia operaatioita.\nNäytönohjain: NVIDIA 6100, ATI X700 tai tehokkaampi\nVerkkomoninpeli 2-16 pelaajalle\nPelit-lehti 6-7/2007 88/100\nOlet arvostelemassa:Halo 2 PC (DVD)


Colorado Avalanche - Calgary Flames 16.04.2019 - Katso Vihje & Kertoimet\nJulkaistu: 15.04.2019 12:04\nColoradon vieraaksi saapuu Calgary. Kahden ottelun jälkeen voitot ovat 1-1. Miten käy ensi yönä?\nGalgary oli jo lipumassa kohti voittoa ja ottelusarjan 2-0 johtoa edellisessä ottelussa. Colorado onnistui kuitenkin kääntämään ottelun tasoittamalla loppuhetkillä. Ensimmäistä jatkoerää ehdittiin pelata noin puolet, kun Mikko Rantanen vapautti pienellä lättysyötöllä Nathan MacKinnonin vasemmalta laidalta puolittain läpi ja tämä sivalsi erittäin tulisen kudin ohi maalivahti Mike Smithin.\nColoradon kaudessa on ollut hieman vuoristoratamaisia piirteitä. Syksyllä joukkueen hyökkäys ja varsinkin ykkösnyrkki MacKinnon-Rantanen-Landeskog oli murhaavan tehokas ja pisteitä ropisi. Kun näille kolmelle joukkueen tukipilarille sattui hieman kuivempi jakso, ei joukkueen muut kentät pystyneet nostamaan tasoaan tarpeeksi, mistä seurasi pitkä tappioputki.\nValmennuksen oli pakko reagoida tähän ja hajauttaa tehokolmikko eri ketjuihin. Colorado sai kuin saikin taisteltua itsensä pudotuspeleihin hyvän runkosarjan lopun ansiosta. Erityisesti puolustuspelaaminen parani kauden loppua kohti.\nCalgary pelasi parhaan runkosarjan vuosiin ja voitti läntisen konferenssin. Odotukset ovatkin menestyksen suhteen todella korkealla.Joukkueen vahvuus läpi kauden on ollut neljän kentän tasaisuus, mistä on luonnollisesti hyötyä pudostuspeleissä.\nCalgary voitti ensimmäisen pelin 4-0. Mitä pidenmäksi sarja etenee, sitä enemmän pelit tiukkenee ja puolustuspelaamisen merkitys korostuu. Siksi ihmettelen miten kahden neljän maalin pelin jälkeen saa 5,5 linellä vieläkin underilla isompaa kerrointa kuin overilla. Tähän myös tartumme pelimielessä.\nUnder 5,5 @2.10